
Budimo zajedno 
sudionici lje ih 
događaja dod 

Radostan sam što mogu čestitati rođendan Lepog- 
lavskom gradskom listu, želim mu da donosi radost 
svojim čitateljima. Neka u prvom redu bira vrednote 
kojih ima u našem gradu i njegovoj okolici, i to putem 
riječi i slika prenosi nama i sačuva za budućnost. 

Sretan sam što je na svjetlo dana došao o blagdanu 
Bezgrešnog začeća Blažene Djevice Marije, zaštitnice 
našeg grada. Ove nam se godine pružila prilika da taj 
blagdan svečano proslavimo. Zasluga je to velikog što- 
vatelja Bezgrešne, našeg dragog kardinala, lepoglav- 
skog zatvorenika i mučenika bl. Alojzija Stepinca. O 
spomenu njegova izlaska iz lepoglavske Kaznionice 5. 
prosinca 1952. godine, gdje je bio zatočen od 19. listo- 
pada 1946. godine, u Gostinjeu pokraj župne crkve od- 
ržat će se cjelodnevni znanstveni skup. Dva dana pos- 
lije, u nedjelju, 7. prosinca, s početkom u 11 sati zag- 
rebački će nadbiskup kardinal Josip Bozanić u zajedniš- 
tvu s našim biskupom msgr. Josipom Mrzljakom 
predvoditi misno slavlje u našoj župnoj crkvi. 

Blagdan Bezgrešne, zaštitnice našeg grada, sveča- 
no ćemo proslaviti u ponedjeljak, 8. prosinca. Tada je 
ujedno dan pomirenja u našoj župi ili adventska sveta 
ispovijed. Sveta će ispovijed biti od 10 do 12 sati, a 
svečanu misu u 11 sati predvodi naš biskup. Prvi put 
slavimo taj blagdan s novim klupama i grijanjem u na- 
Šoj crkvi, načemu zahvaljujemo dobrim ljudima i našem 
SE sve na časti slavu našoj dobroj nebeskoj majci. 


S ponosom ističem da svake godine sve više ho- 
dočasnika i turista posjećuje našu crkvu i grad Lepog- 
lavu. Oni dolaze zbog iznimne ljepote crkve, zanimljive 
povijesti grada, velikih djela bijelih fratara pavlina, na- 
daleko poznate čipke, ali i mučeništva koje je tu zapo- 
čeo naš kardinal bl. Alojzije Stepinac. Povijesni doga- 
đaj za našu crkvu dogodio se 16. rujna ove godine kad 
je tristo svećenika naše nadbiskupije na čelu s nadbis- 
kupom ovdje slavilo svetu misu. 

Remek-djelo graditeljstva, zgrada naše prve gim- 
nazije i sveučilišta, pavlinski samostan koji je bio pret- 
voren u zatvor, obnavlja se i za nekoliko će godina slu- 
žiti pastoralnim potrebama Varaždinske biskupije. Nas- 
lijedili smo župnu crkvu i kapele da bismo ih čuvali za 
budućnost. Pa i sama Kaznionica darovala nam je mu- 
čenika Stepinca koji je hrvatsko ime pronio do nakraj 
svijeta. 

Poštovani, budimo zahvalni Bezgrešnoj i molimo 
zagovor našeg blaženika da živeći zemaljsku prolaz- 
nost postignemo vječnu sreću. Uzmite udio u ovim 
lijepim događajima i slavljima koja su pred nama! 

Vaš župnik 
Andrija Kišiček 

Svečana m. 
Gradskog vijeća 


U povodu Dana grada Lepoglave, u čitaonici Grad- 
ske knjižnice, u prostoru Turističko i kulturno-informa- 
cijskog centra, 8. prosinca održat će se svečana sjednica 
Gradskog vijeća Lepoglave. Tom prigodom dodijelit će 
se javna priznanja zaslužnim građanima Lepoglave te 
predstaviti projekt Turističko i kulturno-informacijskog 
centra te film o Lepoglavi. Prigodno će govoriti pred- 
sjednik Gradskog vijeća Robert Maček i lepoglavski gra- 
donačelnik Marijan Skvarić. 

Ovogodišnja nagrada za životno djelo pripala je pos- 
mrtno Zvonimiru Rodeku za zasluge u školstvu i druš- 
tvenom radu. Za iznimna dostignuća u proteklom jedno- 
godišnjem razdoblju plaketom je nagrađen Tomo Reše- 
tar, a Agenciji za razvoj Varaždinske županije i njezinu di- 
rektoru Emilu Tkalecu odano je javno priznanje za dopri- 
nos ugledu i promociji Lepoglave u zemlji i inozemstvu. 
Za doprinos ugledu Lepoglave u Hrvatskoj i inozemstvu 
plaketom je nagrađen i Dragutin Jamnić te Dobrovoljno 
vatrogasno društvo Lepoglave. 


Program 
obilježavanja 
Dana grada 


Prigodno će govoriti Robert Maček i Marijan Škvarić 


Obilježavanje ovogo- 
dišnjeg Dana grada Lepog- 
lave traje od petka, 5. pro- 
sinca, do ponedjeljka, 8. 
prosinca. Za petak, s po- 
četkom u 10 sati, sazvan je 
znanstveni skup u Gos- 
tinjeu na temu ,Kardinal 
Alojzije Stepinac - svjedok 
vremena i vizionar za treće 
tisućljeće“. U 12.30 sati u 
OS Ante Starčevića održa- 
va se sportsko natjecanje 
učenika osnovnih škola u 
nogometu i košarci, a u 18 
sati služi se sveta misa u 
crkvi Bezgrešnog začeća 
Blažene Djevice Marije. 


Proslava se nastavlja u 
subotu u 12 sati u kinodvo- 
rani Kaznionice podjelom 
darova djeci u povodu blag- 
dana sv. Nikole. Isti dan u 
17.30 u lepoglavskom mu- 
zejsko-galerijskom prostoru 
postavlja se izložba ,Cvijetza 
ljepši grad“, a u 19 sati orga- 
nizira se zabavno-humoris- 
tični program Denisa Bašića. 

U nedjelju, 7. prosinca, 
u 10 sati Limena glazba 
Lepoglave kreće s budni- 
com, a u 11 sati u župnoj 
crkvi koncelebriranu svetu 
misu predvodit će kardinal 
Josip Bozanić. U 18 sati u 


Gradsko vijeće zasjedat će u TCIC-u 


sportskoj dvorani OŠ Ante 
Starčevića koncert će održa- 
ti Adam Končić s ,Fakinima“ 
i »Kavalirima“. 

Na sam Dan grada, 8. 
prosinca, u 9 sati na svečan 
će se način otvoriti Poslov- 
ni centar Lepoglava, sat 
poslije kod središnjeg križa 
na gradskom groblju polo- 
žit će se vijenci u spomen 
na poginule branitelje u Do- 


movinskom ratu, a u 11 sati 
biskup Josip Mrzljak pred- 
vodit će koncelebriranu mi- 
su u crkvi Bezgrešnog za- 
čeća Blažene Djevice Marije. 

Svečana sjednica Grad- 
skog vijeća Lepoglave održat 
će se u čitaonici Gradske 
knjižnice Lepoglave, u pros- 
toru Turističko i kulturno in- 
formacijskog centra (TCIC-a), 
s početkom u 14.30 sati. 


prosinca, Dan župe i grada Lepoglave! 


2 


Učitelji Osnovne škole 


Lepoglava dobili 


ravu čestitku 


u povodu Dana ucitelja 


Gradonačelnik 


im čestitao s 
2,1 milijun kn! 


Nemalo su se začudili 
učitelji Osnovne škole Ante 
Starčevića u Lepoglavi 
čestitki što im ju je, u po- 
vodu obilježavanja 5. listo- 
pada, Dana učitelja, u uto- 
rak, 7. listopada, donio gra- 
donačelnik Marijan Skvarić. 
Čestitka je, ni manje ni više, 
»teška“ 2,1 milijun kuna! 

Riječ je, zapravo, o ugo- 
voru što ga je kolektiv te 
škole dugo čekao, a kojim 
je napokon potvrđen sko- 
rašnji početak radova na 
cjelovitoj obnovi 40 godina 
stare školske zgrade. A oni, 


na temelju ugovora što su 
ga zaključili Ministarstvo 
regionalnog razvoja, šumar- 
stvai vodnog gospodarstva 
i Grad Lepoglava, počinju 
još ove godine. 

- Zgrada lepoglavske 
škole otvorena je u prosin- 
cu 1968. godine, i otad se 
na školi nisu obavljali nikak- 
vi rekonstrukcijski radovi. 
Vrijeme je učinilo svoje, pa 
je krovište u očajnom stan- 
ju. Prokišnjava na sve 
strane, stolarija je posve dot- 
rajala, a trošna, siva fasada 
izgleda depresivno. Minis- 


U KRUPNOM PLANU 


Za razliku od dograđene, blještavo bijele sportske 
dvorane (lijevo), školska je zgrada (desno) tmurna 


tarstvo će natječaj za oda- 
bir izvođača građevinskih 
radova raspisati još ovog 
mjeseca, a ovisno o vre- 
menskim prilikama, radovi 
će početi u studenom ili u 
prosincu — kazao je ravnatelj 
prof. Ratko Tomić. 
Resorno će ministarstvo 
potporu za taj projekt doz- 
načiti na temelju posebnog 
statusa Grada Lepoglave, 
koji je uvršten u skupinu 


brdsko-planinskih područja, 
pa ima pravo na posebne 
državne povlastice. Ukupno 
ulaganje s 20 posto sufinan- 
cirat će se iz gradskog pro- 
računa, a ostalih 80 posto 
novca osigurava Ministar- 
stvo regionalnog razvoja. 

. U povodu Dana učitelja, 
Skvarić je obišao i škole u 
Kamenici, Višnjici i Zarovni- 
ci te svim učiteljima uručio 
prigodne darove. 


DVD Lepoglava dvodnevnom proslavom obilježio visok jubilej, 


110. obljetnicu rada i humanitarnog djelovanja 


Dobili ključeve nove toyote hilux 


- Sama činjenica da DVD 
Lepoglava kontinuirano dje- 
luje punih 110 godina i da je 
za cijelo to vrijeme redovi- 
to izvršavao svoje zadatke 
u protupožarnoj zaštiti i u 
humanitarmom djelovanju, 
dovoljno govori sama za 
sebe. Usto, Javna vatrogas- 
na postrojba na ovom pod- 
ručju nije intervenirala deset 
godina; to znači da je um- 
jesto nje netko morao djelo- 
vati, a svi mi znamo tko je 
za cijelo to vrijeme radio na 
spašavanju ljudi i imovine. 
Za takve zadaće vatrogasci 
trebaju biti i odgovarajuće 
opremljeni, a lepoglavski 
DVD dosad se opremao uz 
veliku pomoć Grada Lepo- 
glave. 

To je, među ostalim, u 
nedjelju, 24. kolovoza, na 
središnjoj svečanosti kojom 
je lepoglavski DVD obilježi- 
0 110. obljetnicu rada i djelo- 
vanja, istaknuo načelnik Hr- 
vatske vatrogasne zajednice 
mr. Zeljko Popović. Upuću- 
jući domaćinima čestitke na 
visokom jubileju, on je nag- 
lasio i to da su velik nap- 
redak u opremanju DVD-a 
omogućili zakonski propisi 
kojima se jedinice lokalne 


E Ključeve novog vozila, opremljenog HDL 
uređajem za gašenje požara visokim 
tlakom, vatrogascima je u povodu jubileja 
uručio gradonačelnik Marijan Skvarić 


Ključeve nove toyote vatrogascima 
je predao gradonačelnik Marijan Skvarić 


samouprave obvezalo da iz 
svojih proračuna financira- 
ju vatrogasna društva. 

A središnja proslava od- 
ržana je na parkiralištu kod 


Novo vozilo za vatrogasce Lepoglave 


autobusnog kolodvora u 
Lepoglavi. Prethodno je u 
Gradskoj vijećnici održana i 
svečana sjednica, na kojoj 
su vatrogasci izrazili zahva- 
lu sponzorima i pokrovitelji- 
ma, koji na razne načine po- 
dupiru njihovu humanitarnu 
djelatnost. Potom su, 
predvođeni Limenom glaz- 
bom i mažoretkinjama, vat- 
rogasci sa svojim gostima 
iz brojnih susjednih DVD-a 
te s predstavnicima pobra- 
timljenih društava iz Slo- 
venije i Austrije u svečanom 
mimohodu prošli lepoglav- 
skim ulicama. Pratila su ih i 
sirenama pozdravljala vatro- 
gasna vozila iz njihova voz- 
nog parka, a pridružila su im 
se i vozila gostujućih druš- 
tava. 

Na središnjoj svečanos- 
ti okupljenim vatrogascima 
obratili su se i gradonačelnik 
Marijan Skvarić, zapovjedni- 
ci vatrogasnih zajednica Va- 


raždinske županije i Grada 
Lepoglave Ivica Labaš i Ju- 
raj Zupanić, te predstavnici 
gostujućih društava. Najvaž- 
nije momente o radu u du- 
goj povijesti DVD-a iznio je 
njegov predsjednik Slavko 
Marković. 

U povodu važnog jubi- 
leja, gradonačelnik M. Skva- 
rić poklonio je DVD-u klju- 
čeve nove toyote, oprem- 
ljene HDL uređajem za gaš- 
enje požara visokim tlakom. 
Vozilo je kupljeno na leasing, 
dosad su za njega vatrogas- 
ci izdvojili 100.000 kuna, a 
Grad im je donirao 50.000 
kuna. Vozilo je blagoslovio 
vlč. Marko Smuc, te pritom 
posebno pozdravio goste iz 
austrijskog Spillerna. 

Vatrogasci su potomizveli 
i pokaznu vježbu. Pod pret- 
postavkom spašavanja ozli- 
jeđenih osoba u prometnoj 
nesreći, prikazali su rezanje 
vozila vatrogasnim škarama, 
a potom i gašenje požara na 
zapaljenom vozilu. S brojnim 
suradnicima i kolegama, do- 
maćini su proslavu nastavili 
do sitnih sati, uz glazbu 
Lepoglavskog kaja, Dečki z 
bregov i Ivice Pepelka. 

No,to nije sve. Svečanosti 
su počele još dan prije, u su- 
botu, 23. kolovoza, otva- 
ranjem impresivne izložbe 
povijesne ostavštine DVD-a, 
koju je priredio bivši tajnik 
Slavko Bezek. Vatrogasci su 
prikazali brojne stare fotogra- 
fije s prikazom povijesti druš- 
tva, zapisnike sa skupština, 
ručne i motorne crpke, odlič- 
ja, lente, stare zastave i osta- 
lu baštinu iz duge lokalne vat- 
rogasne povijesti. Održana je 
i svečana sjednica DVD-a, na 
kojoj su vatrogascima podi- 
jeljena priznanja i odličja. 
Proslava je nastavljena kaza- 
lšnom predstavom Oporu- 
ka, koju je u kinodvorani iz- 
veo amaterski dramski an- 
sambl Lepoglavski pušlek, te 
nastupom plesne grupe Rit- 
mo. 

MARIJAN ŠKVARIĆ, lepoglavski gradonačelnik 


Ne skrivamo zadovoljstvo postignutim rezultatima 


U povodu Dana grada 
Lepoglave razgovarali 
smo s gradonačelnikom 
Marijanom Skvarićem. U 
razgovoru smo nastojali 
obuhvatiti sva područja 
djelovanja aktualne gra- 
dske vlasti i nabrojiti pos- 
tignuća u njihovu dosa- 
dašnjem mandatu na čelu 
Lepoglave. 

. “| Gradonačelniče 
Skvariću, koliko ste zado- 
voljni postignutim u pro- 
teklom razdoblju i koja 
biste postignuća izdvojili 
kao najvažnija za stanov- 
nike lepoglavskoga kraja? 

- Mogu izreći svoje 
osobno zadovoljstvo do- 
sad postignutim razvojem 
na području Grada Lepog- 
lave. Sveukupni razvoj 
temeljili smo na pobolj- 
šanju razvoja komunalne, 
gospodarske i društvene 
infrastrukture. 

U komunalnoj infras- 
trukturi posebno bih izdvo- 
jio početak rješavanja ka- 
nalizacije. Završen je idej- 
ni projekt odvodnje, nakon 
dobivanja lokacijske doz- 
vole počinjemo s izradom 
glavnog projekta te time 
osiguravamo uvjete za 
rješavanje najvažnijeg, na- 
jvećeg i najskupljeg komu- 
nalnog projekta. 

Vezano uz gospodar- 
sku infrastrukturu, naglasio 
bih završetak komunalnog 
opremanja Poduzetničke 
zone, čime ćemo osigura- 
ti gospodarsko ulaganje i 
otvaranje novih radnih 
mjesta. 

Završetkom izgradnje 
Turističko-kulturno-infor- 
macijskog centra — TCIC- 
a, koja se provodi iz fonda 
EU-a PHARE 2005, za što 
je dobiveno gotovo milijun 
eura, dobit će se centar 
svih kulturnih, društvenih 
isportskih aktivnosti ne sa- 
mo našega kraja nego i 
šire regije. 

Za održivi i 
ravnomjerni razvoj 

- Kakva je općenita si- 
tuacija s komunalnom in- 
frastrukturom? Koliki je 


Pomoć 


dio kućanstava priključen 
na vodovod, električnu i 
plinsku mrežu, kanalizaci- 
ju? Poznat je problem s od- 
vodnjom, međutim, i u tom 
je smislu najavljeno rješen- 
je? Kakvo je stanje s pro- 
metnicama? 

- Svaki se razvoj temelji 
na komunalnoj infrastruktu- 
ri. Jedno od važnih načela 
koje smo si postavili jest od- 
rživi i ravnomjerni razvoj na 
cijelom području Grada 
Lepoglave. 

Na žalost, imali smo si- 
tuaciju da nam kućanstva ni- 
su imala cestu, struju, vodu, 
itone samo u pograničnom 
području nego i u centru 
Lepoglave, što je bilo nedo- 
pustivo. 

Ceste život znače - od- 
rednica je kojom smo se po- 
vodili definirajući program 
asfaltiranja naših lokalnih 
cesta. 

Unazad nekoliko godina, 
s asfaltiranih više od 50 ki- 
lometara novih cesta, izgra- 
đenih pet kilometara nogos- 
tupa, postavljenih više od 
800 novih lampi za javnu 
rasvjetu, asfaltiranih više od 
10.000 četvornih metara 
parkirališta, komunalni stan- 
dard Grada Lepoglave na 
znatno je višoj razini. 

Također, osiguran je od- 
voz smeća s cijelog prosto- 
ra Grada, uređuju se zelene 
površine, čisti se od snijega 
gotovo 120 kilometara ces- 
ta, a također i redovito 
tekuće održavanje cesta či- 
ni glavnu težnju da nam 
Grad Lepoglava izgleda li- 
jepo i čisto. Na sve te pro- 
jekte troši se više od 65 pos- 
to gradskog proračuna, ali 
to ne činimo opterećujući 
naše građane, nego osigu- 
ravamo sredstva iz drugih 
fondova. 


Stručnih i 
obrazovanih nikad 
dovoljno 

- Postoji li na lepoglav- 
skom području dovoljno 
obrazovanih i stručnih kad- 
rova koji bi omogućili znat- 
niji razvitak gospodarstva? 
Kakvi su planovi Gradskog 


ugroženima 


- Kakav je Vaš stav o brzini i načinu rješavanja 
problema socijalne kategorije stanovništva? Koliko 
je to zapravo izražen problem i kako bi se mogao 


kvalitetno riješiti? 


- Programom socijalne skrbi osigurava se i ostva- 
ruje pomoć za podmirenje osnovnih životnih potreba 
socijalno ugroženim, nemoćnim i ostalim osobama 
koje ih same ili uz pomoć članova obitelji zbog nepo- 
voljnih osobnih, gospodarskih, socijalnih i drugih okol- 
nosti ne mogu zadovoljiti. Na žalost, svake godine ima- 
mo sve više takvih zahtjeva i činimo sve da pomog- 
nemo tim ljudima. Tako u okviru programa podmiru- 
jemo troškove stanovanja, troškove prehrane učenika 
u osnovnim školama, subvencioniramo troškove pri- 
jevoza učenika, tu je i sufinanciranje prehrane dojenčadi, 
pomoć osobama pri elementarnim i drugim izvan- 
rednim nepogodama, pomoć za ogrjev korisnicima po- 
moći za uzdržavanje, pomoć za svako novorođeno di- 
jete i za poboljšanje stambenih uvjeta. Za te potrebe 
Grad godišnje izdvaja više od milijun kuna. 

poglavarstva s tim u vezi — 
kako osigurati zaposlenost, 
standard i ostvariti uvjete 
koji će spriječiti iseljavanje 
stanovništva? 

- U Lepoglavi nema do- 
voljno stručnih i obrazova- 
nih kadrova. Gospodarstvu 
su potrebna, prije svega, za- 
nimanja u metalnoj i drvnoj 
industriji te gotovo sva vi- 
sokoškolska zanimanja. 
Omogućavanjem zapošlja- 
vanja, izgradnjom druš- 
tvenih sadržaja i po- 
boljšanjem komunalne in- 
frastrukture želimo osigurati 
uvjete za ostanak, a stipendi- 
ranjem i besplatnim prijevo- 
zom želimo omogućiti što 
većem broju mladih da nas- 
tave školovanje. 

- Nedavno smo svjedo- 
čili najavama da će prvi put 
od 1968. godine, početi ob- 
nova Osnovne škole Ante 
Starčevića. Kako se finan- 
cira taj projekt? Kakva je 
općenito situacija na pod- 
ručju obrazovanja u Lepog- 
lavi? Kako Grad potpo- 
maže svoje srednjoškolce i 
studente? 

- Grad Lepoglava potpisa- 
o je ugovor o zajedničkom fi- 
nanciranju s Ministarstvom 
regionalnog razvoja, šumar- 
stva i vodnog gospodarstva, 
i to radi provedbe programa 
dogradnje i adaptacije objekta 
Osnovne škole Ante Starčevi- 
ća u Lepoglavi. U ukupnom 


iznosu od 2,074.000 kuna 
GradLepoglava sudjeluje s 20 
posto. U planu je promjena 
krovišta i stolarije te uređenje 
pročelja, čime će škola dobiti 
novo ruho. 

Izgradnjom dvorane i no- 
vih učionica i kabineta 2007. 
godine u Osnovnoj školi u 
Donjoj Višnjici, te nadograd- 


U KRUPNOM PLANU 


panijskoj i državnoj razini. 

Kako je temeljna postav- 
ka razvoja Grada Lepoglave 
ona koja se odnosi na znanje i 
obrazovanje, srednjoškolcima 
je omogućen besplatni pri- 
jevoz, a studentima se dod- 
jeljuju stipendije. ljasam osob- 
no, kao gradonačelnik, svake 
godine izsvoje plaće stipendi- 
rao po jednog studenta. 


Bogata tradicija 


- Kolika su proračunska 
izdvajanja za društvene ak- 
tivnosti? Jeste li zadovoljni 
brojem udruga i njihovim 
aktivnostima? Koja su naj- 
važnija društva na lepog- 
lavskom području? 

- Lepoglava ima bogatu 
tradiciju i vrlo razvijenu druš- 
tvenu aktivnost. Ljudi su 
prepoznali mogućnost da za- 
dovoljavanje svojih druš- 
tvenih potreba mogu kvali- 
tetno ispuniti udruživanjem 
u udruge, druženjem s ljudi- 
ma istovrsnih shvaćanja, a to 
je istodobno i napredak ci- 
jeloga kraja. Grad Lepogla- 
va to svakako podupire, pri- 
je svega financijskim potpo- 
rama, koje godišnje iznose 
gotovo dva milijuna kuna. 


Gostoljubivost 
i veliko srce 


- Vaša poruka građanima Lepoglave i onima koji 


će to postati? 


- Ugodna atmosfera, sigurnost, prekrasna čipka, iz- 
niman ahat, bogata povijesna i kulturna baština, živo- 
pisni pejzaži, dobra hrana, gostoljubivost i naši Lepog- 
lavčani velikoga srca - čine naš grad mjestom u koji bi 
ljudi dolazili zato što žele, a ne zato što moraju. 


njom novih učionica u Os- 
novnoj školi u Kamenici i 
Područnoj školi u Zarovnici, 
jedini smo grad u kojem se u 
svim osnovnim školama nas- 
tava održava u jednoj smje- 
ni, sve škole imaju sportske 
dvorane. Grad godišnje iz- 
dvaja više od 120.000 kuna 
za programe u obrazovanju 
koji su iznad školskog stan- 
darda, i to za školu plivanja, 
učeničke zadruge, sport, nat- 
jecanja u znanju i sl. 
Dodatno se uručuju nag- 
rade učenicima i mentorima 
za postignute rezultate na 
natjecanjima iz znanja na žu- 


Rad svih udruga veže se 
uza sve aktivnosti koje pro- 
vodi Grad Lepoglava. 

Spomenuo bih Zajedni- 
cu sportskih udruga, čijim je 
kvalitetnim radom velikom 
broju naših građana omogu- 
ćeno bavljenje sportom i 
rekreacijom.Nezavisne ud- 
ruge mladih iz Lepoglave i 
Donje Višnjice svojim aktiv- 
nostima dodatno animiraju 
mlade. Vatrogasna, lovačka 
i kuburaška društva, udruge 
branitelja, Cipkarsko društvo, 
na principu dragovoljnosti, 
dodatno promoviraju vred- 
note Grada Lepoglave. 


Gradonačelnik Marijan Škvarić u društvu | 
svojih zamjenika Milana Pavlekovića (lijevo) i Alojza Spička 


Lepoglavsko Gradsko poglavarstvo 


Od udruga u kulturi treba 
spomenuti Limenu glazbu 
Lepoglava, jednu od naj- 
boljih u Hrvatskoj. 


Lepoglavska čipka 

— iznimna vrednota 

- Jedna od glavnih 
prepoznatljivosti Lepog- 
lave danas je Međunarod- 
ni festival čipke, koji se od- 
ržava pod pokroviteljstv- 
om predsjednika RH Stje- 
pana Mesića i koji je ove 
godine doživio svoje 12. iz- 
danje. Je li učinjeno sve u 
smislu promicanja tog 
jedinstvenog ručnog rada, 
odnosno što se još može 
učiniti da lepoglavska čip- 
ka dosegne razinu svjetske 
prepoznatljivosti i vri- 
jednosti i koja je moguća 
uloga Grada u tome zadat- 
ku? Kada se može očekivati 
realizacija najavljenog Mu- 
zeja čipke? 

- Grad Lepoglava raspo- 
laže iznimnom vrednotom - 
lepoglavskom čipkom - na 
kojoj se temelji i gospodar- 
ski razvitak. 

Danas je tradicijska čipka 
postala dio turističkog proiz- 
Voda, više se ne koristi toli- 
kokao modni detalj, već pos- 
taje ručno izrađen skupoc- 
jeni suvenir koji dobiva deko- 
rativnu funkciju. Cudesno 
oblikovana, svojom se origi- 
nalnošću i ljepotom lepog- 
lavska čipka održala do da- 
našnjih dana kao važan dio 
hrvatske tradicijske kulturne 
baštine.Lepoglavska je čip- 
ka vrednota koja je prepoz- 
nata ne samo u našem kraju 
nego i šire. To je tradicija ko- 
ja se uspješno nastavlja zah- 
valjujući vrijednim rukama 
naših čipkarica. Učenje izra- 
divanja čipke počinje već u 
osnovnoj školi, od četvrtog 
razreda, u školskoj zadruzi 
«Stezica». Daljnje učenje 
omogućeno je pohađanjem 
škole čipkarstva koju provo- 
di Narodno učilište iz Ivanca. 
Kroz Cipkarsko društvo «Da- 
nica Brossler» provodi se 
promocija lepoglavske 
čipke, a kroz Cipkarsku zad- 
rugu ,Lepoglavske čipke“ 
pokrivena je i tržišna kompo- 
nenta.Državni zavod za in- 
telektualno vlasništvo dodi- 
jelio je Gradu Lepoglavi oz- 
naku izvornosti «Lepoglav- 


ska čipka», čime je osigura- 
na dodatna zaštita od zlou- 
porabe lepoglavske čipke, a 
za njezinu provedbu brine se 
peteročlano povjerenstvo. 
Grad je u prostorijama 
novog Turističko-kulturno- 
informativnog centra 
predvidio jednu prostoriju 
koju mogu koristiti čipkarice 
za dodatno usavršavanje. 
Projektom izgradnje Mu- 
zeja čipke i čipkarstva u 
Lepoglavi zaokružio bi se ci- 
jeli ciklus te bi se omogući- 
lo da se Lepoglava i njezina 
okolica razvijaju kao prepoz- 
natljivo i jedinstveno kultur- 
no i turističko odredište - 
Lepoglava kao grad čipke. 


.. Zaštita 
povijesne baštine 
- Kad već govorimo o 
temama povezanima s kul- 
turnom baštinom, vrijedno 
je spomenuti i restaura- 
torske radove na pavlinskoj 
crkvi Uznesenja Blažene 


Djevice Marije. Učinjeno je 
dosta toga, velik dio 
sredstava osigurava Mi- 
nistarstvo kulture, pridru- 
žuju se i Grad i Zupanija. 
Jeste li zadovoljni surad- 
njom s regionalnom sa- 
moupravom i središnjom 
državom? 

- Pavlinski samostan i 
crkva nisu osnova samo 
naše kulturne i povijesne 
baštine nego i Hrvatske i Eu- 
rope. To zahtijeva posebnu 
pažnju i trud. Zajedno s Va- 
raždinskom biskupijom, Mi- 
nistarstvom kulture i broj- 
nim donatorima, i Grad 
Lepoglava uključuje se u 
uređenje najviše što može. 
Tako je uređen okoliš crkve, 
izrađene su klupe i uvede- 
no je grijanje. Grad Lepog- 
lava sudjeluje u uređenju i 
ostalih crkava u župama Ka- 
menica i Donja Višnjica. 
Ukupno je za te namjene 
Grad izdvojio gotovo pola 
milijuna kuna. 


Lepoglava, 
grad za deset! 


- Čime se Lepoglava ističe među ostalim 


gradovima? 


- Dopustite da ovom prigodom nabrojim deset 
lepoglavskih prepoznatljivosti, pa će to biti i najbolji 


odgovor na vaše pitanje! 


1. Prekrasan geografski položaj, između najviše za- 
gorske planine Ivančice i najljepše zagorske planine 
Ravne gore, te udoline najduže rijeke u Zagorju - Bed- 


nje 


2. U Lepoglavi se nalazi najveći zatvor u Hrvatskoj 
3. U Lepoglavi je najpoznatiji i najveći pavlinski sa- 


mostan 


4. U Lepoglavi je Belostenec napisao Gazophylaci- 
um, prvi latinsko-hrvatski/hrvatsko-latinski rječnik 

5. U lepoglavskoj su crkvi najljepše freske koje je nas- 
likao najbolji barokni freskoslikar Ivan Ranger 

6. Prva gimnazija bila je u Lepoglavi 

7. Prvo sveučilište bilo je u Lepoglavi 

8. Lepoglava ima najljepšu čipku na svijetu 

9. Imamo nalazište poludragog kamena ahata, jedino 


u Hrvatskoj 


10. Izrazito vrijedni i sposobni ljudi! 


Odvrtanjem vodovod- 
nog ventila u srijedu, 1. lis- 
topada, lepoglavski gra- 
donačelnik Marijan Skva- 
rić i direktor ivanečkog 
Komunalnog poduzeća 
Ivkom Srečko Kramarić sa 
suradnicima, simbolično 
su u pogon pustili novi vo- 
dovod u dalekom Koko- 
tinjaku na Višnjici, udalje- 
nom tek dvjestotinjak 
metara od hrvatsko-slov- 
enske granice. Zahvaljuju- 
ći polaganju više od dva 
kilometra vodovoda na 
vrlo teškom, brdskom ter- 
enu od Zlogonja do Koko- 
tinjaka, te u Križancima, 
mještani i vikendaši toga 
područja prvi su put u po- 
vijesti dobili pitku vodu. 

I dok su završetak grad- 
nje vodovoda, čija je ukup- 
na vrijednost 429.300 kuna, 
nazočni proslavili stiskom 
ruke, dolazak vode na brdo 
iz Ivkomova vodoopskrb- 
nog sustava Ravna gora- 
Sutinska proslavili su i ma- 
lišani iz susjedstva. Dok su 
im roditelji bili u berbi grož- 
đa, koja je ovdje taman bi- 
la u punom jeku, dječica 
Petra i Zlatko Zgrebec, Da- 
rio Jurenec i Manuela Daj- 
nko uz veselo , živjeli!“ kuc- 
nuli su se čašom vode iz 
novog vodovoda. 


Desetljećima 
bez ulaganja 


- Zivot bez vode dosad 
je bio težak, pa smo je za 
sve potrebe morali dovo- 
ziti iz Zlogonja. Voda nam 
je stigla baš sad kad nam 
je najpotrebnija, za sezone 
berbe, kada je trebamo za 
pranje bačvi i vinskoga po- 
suđa —- kazao nam je mješ- 
tanin Zlatko Jurenec. Da- 
kako, usput je morao ot- 
rpjeti i podbadanja gosti- 
ju, koji su mu savjetovali 
da novi vodovod nikako 
ne (zlo)upotrijebi za ,po- 
boljšanje“ kakvoće vina. 

- Zadovoljni smo jer je 
na području Višnjice 
vezano uz gradnju vodo- 
voda te elektrifikaciju i as- 


INVESTICIJE 


Sela na pograničnom području Višnjice dobila pitku vodu 


Voda stigla na Kokotinjak! 


BE Gradnja više od dva kilometra vodovoda od Zlogonja do 
Kokotinjaka te u Križancima, stajala je gotovo 430.000 kuna 


u 


Vodovod su otvorili lepoglavski gradonačelnik 
Marijan Skvarić i direktor Ivkoma Srečko Kramarić 
sa suradnicima 


faltiranje brdskih putova u 
posljednjih pet godina 
učinjeno više nego u pos- 
ljednjih pola stoljeća. Dob- 
ro je što Grad Lepoglava 
od mještana nije tražio su- 
financiranje vodovoda, 
već je troškove gradnje 
pokrio sam. Mještani će 
samo morati platiti nakna- 
du za priključenje na vodo- 
vod od 4500 kuna, među- 
tim, sigurno je da će to svi 
učiniti - kazao je predsjed- 
nik MO-a Višnjica Donja 
Zdravko Hrženjak. 

- Još do prije nekoliko 
godina višnjičko je područje 
bilo među infrastrukturno 
najzaostalijim krajevima. U 
putove, ceste, vodovod i 
struju desetljećima se nije 
ulagalo ništa. Sad je situaci- 
ja sasvim drukčija, visokom 
razinom ulaganja u mo- 
dernizaciju infrastrukture da- 
li smo i ovom kraju moguć- 
nost da ,diše“, vodeći pri- 
tom računa o ravnom- 
jernom razvoju cijelog grad- 
skog područja. Kad je o vo- 
doopskrbi riječ, napo- 
minjem da smo 150.000 ku- 
na izdvojili i za projektiranje 
vodovodne mreže na rela- 
ciji Hadijaki-Mekulekovo- 


Poduzetnička zona Lepoglave 


Projekt od iznimne važnosti 


U nastojanju da po- 
takne razvoj gospodarstva 
i omogući otvaranje novih 
radnih mjesta, Grad Lepog- 
lava pokrenuo je projekt 
Poduzetničke zone Lepog- 
lave. Osnovni preduvjeti za 
realizaciju zadovoljeni su 
donošenjem Prostornog 
plana Grada i Urbanistič- 
kog plana užeg centra Gra- 
da Lepoglave, koji obuhva- 
ća i spomenutu podu- 
zetničku zonu. Donesen je 
i dokument strategije gos- 
podarskog razvitka grada 
Lepoglave, a potom je iz- 
rađen i prihvaćen projekt 
Poduzetničke zone. 

Urbanističkim planom 
dijela naselja Grada Lepog- 
lave poslovna zona defini- 
ranaje uz državnu cestu D35 


Varaždin /D2/ - Lepoglava — 
Švaljkovec /D1/, sveukupne 
površine od 53,5 hektara. 
Dosad su sagrađeni objekti 
na 10 parcela, tako da je u 
proizvodnoj funkciji 111.300 
m?“ Zone. Preostali je dio 
zemljišta neizgrađen, nije iz- 
vršena parcelacija, a zem- 
ljište je u vlasništvu privat- 
nih osoba i Grada Lepog- 
lave. Prema koeficijentu iz- 
građenosti moguće je izvrši- 
ti parcelaciju oko 130 par- 
cela prosječne površine od 
3000 m“. 

U Zonu je dosad sveu- 
kupno uloženo 9,278.162 
kune, od čega su korisnici i 
HEP uložili 4,641.403 kune, 
a GradLepoglava 4,636.759 
kuna. Definirane su dvije os- 
novne faze razvoja Podu- 


Bečak-Ciglari-Vranjka-Bak- 
šaji-Kameničko Podgorje, a 
još 100.000 kuna predvi- 
đeno je za projektiranje pro- 
širenja vodovodne mreže 
na potezu Cret-Budim- 
Lepoglavska Ves-Gečko- 
vec-Borje-Sestranec. Nije 
tajna da situacija u vodoop- 
skrbi na cijelom gradskom 
području Lepoglave nije 
sjajna, o čemu dovoljno go- 
vori podatak da imamo čak 
18 lokalnih vodovoda, dok 
je samo dio stanovništva 
obuhvaćen organiziranom 
vodoopskrbom preko Var- 
koma i Ivkoma. Mali lokalni 
vodovodi ne zadovoljavaju 
zahtjeve suvremene vodo- 
opskrbe, ito je vruć ,kesten“ 
s kojim se ubuduće nam- 
jeravamo uhvatiti u koštac 
- izjavio je gradonačelnik 
Skvarić. 

U pratnji domaćina, gosti 
su potom terencem krenuli 
na nedavno probijenu ces- 
tu do zabačenih kućansta- 
va na brdu Sestanj na ob- 
ronku Ravne gore, do koje 
je tvrtka LOMI iz Višnjice te- 
škim vozilima prvi put pro- 
bila 1800 metara puta. Ter- 
en je vrlo težak, kamenit, a 
pojedini usponi pod kutom 


zetničke zone, koje čine cjeli- 
nu za gospodarski razvoj. 

U gradskom proračunu 
osigurana su sredstva za ot- 
kup preostalih deset posto 
zemljišta za kompletiranje 
prve faze. Komunalna je in- 
frastruktura u visokoj fazi 
završenosti, za što postoji 
sva projektna dokumentaci- 
ja i građevinska dozvola. 
Cesta u dužini od 650 meta- 
ra izgrađena je u osnovnom 
koridoru, s kanalizacijom, 
odvodnjom i pripremom za 
javnu rasvjetu, a potrebni ra- 
dovi za završetak svode se 
samo na asfaltiranje. Prik- 
ljučci za struju, vodu, kana- 
lizaciju i DTK mrežu mogu- 
ći su odmah nakon dobi- 
vanja lokacijskih dozvola za 
parcele. 


su većim od 20 stupnjeva. 
Rijetka kućanstva koja žive 
na vrhu dosad su se do 
glavne ceste mogla spustiti 
samo traktorom. Probijanje 
ceste svotom od 80.000 ku- 
na financirao je Grad Lepog- 
lava. 


Spas 
— drugo ime za put 

Taj put doslovce bi mo- 
gao značiti spas za mještani- 
na Zlatka Jakopičeka, koji 
boluje od karcinoma, a za- 
jedno s bratom Stjepanom 
živi u bijednom, siromaš- 
nom kućerku visoko na 
brdu. Zbog posljedica bo- 
lesti Zlatko ne može govori- 
ti, a hrani se kroz sondu, 
specijalnom tekućom hra- 
nom. Znakovima nam je ob- 
jasnio da u kući nema struje, 
a po vodu sam pješači do iz- 
vora udaljena gotovo pola ki- 
lometra. Zivi od nešto miro- 
vine što ju je zaradio u Slo- 
veniji, dok mu brat nema 
redovitih primanja, već si 
egzistenciju osigurava radeći 
u šumi. lako je cesta teška, 
izvođači radova drže da bi u 
slučaju potrebe kola hitne 
pomoći ipak mogla do kuće 
Jakopičekovih. Gradona- 
čelnik Skvarić kazao je da je 
Grad dosad više puta Zlatku 
pomogao na razne načine, 


Put bi mogao značiti 
spas za teško bolesnog 
Zlatka Jakopičeka 


Kako napominje grado- 
načelnik Marijan Skvarić, 
od ukupnog ulaganja Grad 
Lepoglavafinancirao je veći- 
nu svih radova i aktivnosti, 
s posebnim naglaskom na 
otkup zemljišta, vlastitim 
proračunskim sredstvima 
uz potporu Ministarstva 
gospodarstva u visini od 
700.000 kuna. 

- Uz naznačeni zahtjev 
za potporom i vlastitim 
proračunskim sredstvima 
prva faza u Poduzetničkoj 
zoni Grada Lepoglave 
može se brzo dovesti na 
razinu mogućnosti podu- 
zetničkog ulaganja, što je 
od velike važnosti za cjelo- 
kupan razvoj Grada Lepog- 
lave — napomenuo je gra- 
donačelnik. 


Lepoglavski BROJ 1 


GRADSKI LIST 


među ostalim i gorivom za 
agregat za struju, a Grad će 
u ime Jakopičekovih Elektri 
podnijeti molbu za prik- 
ljučenje na struju. 

Na vrhu brda još od 
1959. godine živi i bračni par 
Julijana i Šimun Sestanj. O 
tome koliko su u tom da- 
lekom kraju posjetitelji ri- 
jetki, zorno govori činjenica 
da je nakon dolaska gostiju 
u dvorištu Sestanjevih nas- 


kođer zaposlen u LOMI-iju, 
lakše moći odvesti liječni- 
ku ili u kupnju. 

- Teško se živi u ovim 
brdima. Posijao sam 900 
hvati kukuruza, a divlje 
svinje pojele su sve do 
posljednjega klipa. Od- 
štetu ću tražiti od lovač- 
kog društva — kazao je 
Zeljko Sestanj, pokazuju- 
ći posve uništeno i po- 
valjano kukuruzište, koje 


Odvodnja u Lepoglavi 


Projekti, dozvole 
pa - izgradnja 


U tijeku je izrada projekata uređenja sustava od- 
vodnje na području Lepoglave. Trenutačno se izra- 
duje idejni projekt pročistača za odvodni sustav u Ka- 
menici koji će, najvjerojatnije iduće godine, dobiti i 
peti kanalizacijski ,krak“. Time će problem odvodnje 
za Kamenicu biti riješen, a nakon toga slijedi polaganje 


odvodnje prema Crkovcu. 


Usporedo s tim projektima, rješava se i najveći ko- 
munalni problem Lepoglave, a to je odvodnja u užem 
gradskom centru, pri čemu u obzir treba uzeti i speci- 
fične potrebe Kaznionice u Lepoglavi, koja se, ne bez 
razloga, tretira kao ,grad u gradu“. U vezi s time već je 
izrađen idejni projekt, a on će biti dostavljen državnoj 
upravi, koja bi izdavanjem dozvole trebala potvrditi njego- 
vu realizaciju. Time bi se ujedno osigurali i uvjeti za izra- 
du glavnog i izvedbenog projekta, dobivanje građevinske 
dozvole te za početak gradnje sustava. 


tala neviđena halabuka. Raz- 
lajali se psi, razgalamili uz- 
buđeni purani, a ljubazni do- 
maćini odmah su nakanili 
posjetitelje ponuditi barem 
nečim, rakijicom, ili čim god 
požele. Zadovoljni su, kažu, 
što im je put do kuće napo- 
kon proširen i uređen, pa će 
ih i unuk Zeljko Sestanj, ta- 


nakon najezde veprova 
izgleda kao da je preko 
njega prošao bager. 
Zdravko Hrženjak, koji je 
ujedno i predsjednik Lo- 
vačkog društva, istaknuo 
je da će LD svim mješta- 
nima kojima su divlje 
svinje uništile urod, ispla- 
titi odštetu u kukuruzu. 


TVRTKE I OBRTI U 
POSLOVNOJ ZONI 
SITON-TEX d.0.0., tekstil, 100 radnika 


HODALJ-GORA d.o.o., pilana, 50 zaposlenih 
MONTAL d.o.o., metalska bravarija, 11 zaposlenih 


MONTAL — VE d.0.o., plastična stolarija, 
6 zaposlenih 


KERAMIKA Auguštanec, obrt, 15 zaposlenih 


e TMT Čakovec - metalski pogon Lepoglava, 
110 zaposlenih 


CESTA Varaždin, asfaltna baza, 10 zaposlenih 

Osam kilometara dug 
Predragov put, od lugar- 
nice u podnožju do dvaju 
planinarskih domova na 
Ravnoj gori, uključujući 
južno i sjeverno uzletište 
za parajedriličare, ove je 
godine bio pretvoren u 
veliko gradilište. 

Teškim strojevima Up- 
rave Hrvatskih šuma - Pod- 
ružnice Koprivnica, cesta je 
po vrlo teškom terenu 
rekonstruirana u cijeloj dulji- 
ni. Navezen je šljunak, po 
šumskom su terenu proši- 
reni zavoji kako bi se omo- 
gućio prilaz autobusima, a 
radi proširenja ceste, djelat- 
nici Sumarije Ivanec na naj- 
kritičnijim su lokacijama ru- 
šili stoljetna stabla i krčili 
panjeve. Sav taj golemi po- 
sao zajedno su obavili i fi- 


INVESTICIJE 


Na Ravnoj gori sanirano osam kilometara šumske ceste 


Investicija od 200.000 kn 


E Ulaganje su zajedno financirale Hrvatske 


šume, gradovi Lepoglava i Ivanec te 


Općina Bednja 

Radilište na Ravnoj gori obišli su lepoglavski i 
ivanečki gradonačelnik Marijan Skvarić i Milorad 
Batinić te upravitelj Sumarije Ivanec Damir Kukec 


sa šumskim radnicima na Cimerplacu 


nancirali Uprava Hrvatskih 
šuma - Uprava Koprivnica, 
gradovi Lepoglava i Ivanec 
te Općina Bednja, radi prip- 
rema za predsvjetsko 
prvenstvo u preciznom sli- 
jetanju parajedrilicom, što je 
na Ravnoj gori održano 
krajemlipnja. Ulaganje je bi- 
lo vrijedno više od 200.000 
kuna, a najveći dio troško- 
va snosio je Grad Lepogla- 
Va. Pristupna cesta i pravci 
uređeni su i radi aktiviranja 
ukupnih turističkih tokova 
na Ravnoj gori, koja ima 


ze 


flore i faune biolozima, a 
zbog brojnih staza i strmih 
traktorskih putova za nju su 
zainteresirani i zaljubljenici u 
ekstremne sportove. 

- Stoga Grad Lepogla- 
va u suradnji s Hrvatskim 
šumama radi i projekt bi- 
ciklističkih staza na Ravnoj 
gori u duljini od 50 kilo- 
metara. Također, s Varaž- 
dinskom županijom i Pla- 
ninarskim društvom Rav- 
na gora sklopili smo ugo- 
Vor o uređivanju Filićeva 
doma. On će se urediti kao 
centar škole u prirodi, ko- 
ju bi pohađali učenici iz ci- 
jele Varaždinske i okolnih 
županija. Kako bi se uredi- 
li smještajni kapaciteti, 
Grad Lepoglava sufinanci- 
rao je i obnovu Lovačkog 
doma LD-a Srnjak, koji sa- 


Uređeno je čak 
osam kilometara puta do vrha Ravne gore 


sjajne preduvjete za razvitak 
turizma. Kao najsjevernija 
hrvatska kraška planina za- 


Sve kupine u - vino 


Obiteljsko gospodar- 
stvo Velimira Murića iz 
Očure posjetili smo u kolo- 
vozu, kad je u njegovu ku- 
pinjaku u jeku bila berba 
kupine američke sorte 
thorn frey. 

U kupinjaku smo zatekli 
cijelu obitelj - suprugu Stefi- 
cu, 17-godišnjeg Dominika, 
15-godišnju Patriciju, baku 
Veroniku, prve susjede, sve 
koji su bili voljni pomoći u 
obiranju plodova, kojima je 


više nego ikad dosad uro- 
dilo 750 grmova u nasadu. 
S obzirom na to da gaz- 
da Velimir cijeli urod koristi 
isključivo za proizvodnju 
ljekovita kupinova vina, 
berači su pazili da u posu- 
dama završe samo najzreliji 
i najbolji plodovi prve klase. 

- Od tri tone uroda pro- 
izvest ću oko 1500 litara 
prvorazredna vina. Uz edu- 
kaciju iz raspoložive litera- 
ture, koja je u nas dosta štu- 


Velimir Murić u svom nasadu 


nimljiva je planinarima, spe- 
leolozima, alpinistima i znan- 
stvenicima, zbog endemske 


ra, tehnologiju proizvodnje 
vina svladao sam sam na 
osnovi dugogodišnjeg is- 
kustva, najviše na metodi 
pokušaja i pogrešaka. Pot- 
ražnja je za vinom velika, sve 
proizvedene količine pro- 
dam doslovce na kućnom 
pragu, pa dosad i nisam 
imao potrebe reklamirati se 
na sajmovima — otkriva Veli- 
mir. 

- Kupina je vrlo ljekovita. 
Sadrži šest puta više vitami- 
na C odlimuna, i velike koli- 
čine željeza, vrlo učinkovitog 
u liječenju anemije. Zbog to- 
ga uglavnom ljudi i dolaze 
po kupinovo vino, a mnogi 
od stalnih kupaca uvjerava- 
ju me da ima i afrodizijačko 
djelovanje. Usto, vino dos- 
ta kupuju i ljudi koji pate od 
hipotenzije — otkriva Velimir, 
koji je kao proizvođač ku- 
pine upisan u Upisniku i ob- 
veznik je PDV-a. 

Boca prvorazrednog vi- 
na stoji 50 kuna. Vino ima 
mirisan buke zrele kupine, 
izrazito je tamne crvene boje 
koja bitno ne mijenja boju 
čak i kad mu se dodaje 
voda. Prodaje se pod nazi- 


da može prihvatiti 50-ak 
osoba, a pokrio je i troško- 
ve asfaltiranja pristupne 
ceste od Kameničkog 
Podgorja do podnožja 
Ravne gore — izjavio je gra- 
donačelnik Lepoglave Ma- 
rijan Skvarić. 

I na tzv. Cimerplacu pos- 
ječena su stabla i počišćen 
teren radi uređivanja parki- 
rališta i postavljanja drvenih 
nadstrešnica za izletnike i pla- 
ninare. Kod sjevernog star- 
ta za parajedriličare uređen 
je prostor za kampiranje. 


vom kupisan, sadrži čak 14 
volumnih postotaka alkoho- 
la, a o njegovoj kvaliteti do- 
voljno govore i čestitke eno- 
loga iz Zavoda za vinogra- 
darstvo i vinarstvo, koji su 
kupisan ocijenili jedin- 


Proizvodnja kupisana 
stvenom ocjenom 5,00. 

Velimir je otkrio i neke 
pojedinosti o tajni proiz- 
vodnje kupinova vina. 

- Nakon berbe, kupinu 
stavljamo u velike plastične 
kace i odmah ih meljem i 
miješam mikserom, te do- 
dajem šećer, najviše do 25 
posto u odnosu na ukup- 
nu količinu. Nakon toga do- 


Uz južni dio groblja 


radnici su uredili stotinjak metara metalne ograde 


Uređenje novoga groblja u 


Lepoglavi 


Novi križevi, 
ograda i rukohvati 


- Nemojte nas slikati baš sad kad s križa skidamo Isu- 
sa, kaj nam ljudi budu rekli — doviknuli su nam 30. rujna 
radnici ivanečkoga Komunalnog poduzeća Ivkom, koje 
smo zatekli u jeku radova na sveobuhvatnom uređivanju 
lepoglavskoga novog groblja. Salu na stranu, njihova je 
ekipa upravo uklanjala dotrajali glavni križ na ulazu, te ga 
zamjenjivala novim. Baš zato su sa starog, dijelom istru- 
nula, križa trebali skinuti korpus Krista, te ga preseliti na 
novi. Isti posao obavili su potom i na starom groblju. No, 
to je bio tek manji dio vrlo opsežnih radova na uređivanju 
svih gradskih groblja lepoglavskog područja, a koje svo- 
tom od 100.000 kuna financira Grad Lepoglava. 

- Prošla dva tjedna uz rub južnog dijela groblja postav- 
ljali smo metalnu ogradu. Podigli smo je u duljini od sto- 
tinjak metara — rekoše nam na terenu radnici Stjepan 
Grđan, Josip Kokot i Josip Modrić. Pomagao im je ko- 
lega Martin Covran, koji je bagerom uz ogradu obavio 
zemljane radove i uklonio ružno raslinje, pa sada okoliš 
groblja izgleda čisto i uredno. Idućih dana finim asfaltnim 
slojem po cijeloj duljini presvučena je glavna staza na no- 
vom groblju, tako da je ono uredno dočekalo Sve svete. 

- Uza sve to, počeli smo i s radovima na postavljanju 
ograde i rukohvata uz stubište koje vodi prema spomen- 
križu poginulim hrvatskim braniteljima. Već smo ga us- 
pjeli postaviti, a sada ga bojimo u crno — kazali su na ko- 
munalci Josip Cerjan i Josip Skrnjug. 

- Sretni smo dok je ovako lijepo i razmjerno toplo 
vrijeme, tada raditi na otvorenom nije teško. Ne volimo 
se ni sjetiti što nas čeka uskoro, kad zahladi — raspričali su 
se radnici. Dio radova na ostalim gradskim grobljima, u 
Kamenici i u Višnjici, već je obavljen. Tamo su već pot- 


kresani svi čempresi i živice. 


Na obiteljskom gospodarstvu kod Očure Velimir Murić uzgaja kupine 


lazi najosjetljiviji dio posla, 
masulj, jer ako se tu proma- 
ši, onda ste promašili cijelu 
priču. Na masulj se mora 
paziti, a najvažnije je smjesu 
obavezno promiješati sva- 
ka tri-četiri sata — upozora- 
va Velimir. Smjesa se na 
masulju ostavlja sedam- 
osam dana, a nakon toga 
Velimir uzima mošt te ga 
stavlja na taloženje u velike 
staklene boce od 50 litara. 
Odmah nakon prvog preto- 
ka, mlado vino stavlja na 
zrenje u drvene bačve. 

S njegom nasada kupine 
mnogo je posla cijele go- 
dine, a u kupinjaku radi ci- 
jela obitelj. Na jesen nasad 
se gnoji, orezivanje počinje 
već u rano proljeće, po- 
nekad već i krajem veljače, 
a onda slijedi vezanje, for- 
miranje grmova, skidanje 
zalisnica i okopavanje. Na- 
sad treba nekoliko puta i po- 
kositi, te paliti korov. Valja 
ga i navodnjavati, pa to gaz- 
da čini sustavom kao po 
kap. Naglašava da je proiz- 
vodnja kupina i vina vrlo is- 
plativa, to više što država 
proizvodnju potiče s 20.000 


kuna po hektaru i što se na 
ovakvim manjim površina- 
ma njome osigurava solid- 
na novčana zarada, dobro- 
došla svakoj obitelji, pa ta- 
ko i ovoj, koja svojim rad- 
ničkim plaćama školuje dva 
srednjoškolca. No, da bi se 
od kupinarstva živjelo, na- 
sad bi bilo potrebno po- 
većati. 

- A onda to za sobom 
povlači glavno pitanje — 
radnu snagu. Na žalost, nije 
problem platiti radnike, 
problem ih je naći, a mi ih 
ne možemo naći ni da nam 
oberu sadašnji nasad — ka- 
žu domaćini. Možda će se 
na proširenje nasada da- 
nas-sutra odlučiti Patricija, 
koja voli rad u kupinjaku te 
već dobrim dijelom poz- 
naje tehnologiju uzgoja ku- 
pine i proizvodnje vina. A 
gazda Velimir već kuje 
nove planove. Ove je go- 
dine krenuo u probnu pro- 
izvodnju kupinova vina za 
dijabetičare, koje će prvi 
put, kao hrvatski izvozni 
ekološki proizvod, ponudi- 
ti na sajmu vina u Stuttgar- 
tu. 


DRUŠTVENI OBZOR 


Zamjenik gradonačelnika Alojz Špičko o osnovnoškolskom obrazovanju i predškolskom odgoju 

Zadovoljni učenici, učitelji i roditelji 


O stanju u osnovnoš- 
kolskom obrazovanju i 
predškolskom odgoju na 
lepoglavskom području 
razgovarali smo sa zam- 
jenikom gradonačelnika 
Alojzom Spičkom., 

- Gospodine Spičko, 
kakve su osobne iskaz- 
nice triju osnovnih škola 
na lepoglavskom područ- 
ju, koliko ih učenika pola- 
ziikakvaje situacija snas- 
tavničkim kadrom? 

- Na području Grada 
Lepoglave djeluju tri os- 
novne škole - Osnovna 
škola Izidora Poljaka u Viš- 
njici Donjoj, Osnovna ško- 
la Ivana Rangera u Kameni- 
ci i Osnovna škola Ante 
Starčevića u Lepoglavi. 

Osnovnu školu u Višnji- 
ci Donjoj pohađa 171 
učenik. Uči ih i odgaja 30 
učitelja i ravnatelj Stjepan 
Kapustić. U novoj zgradi, 
koja je sagrađena 2001. 
godine i imala je šest uči- 
onica, nije bilo dovoljno 
mjesta pa je prije dvije go- 
dine dograđeno još pet 
novih učionica i sportska 
dvorana po modelu javno- 
privatnog partnerstva. 

Osnovnu školu u Ka- 
menici, kojoj pripada i Pod- 


Osnovna škola Ante Starčevića u Lepoglavi 


la djeluje od 1830. godine. 
Nalazi se u živopisnom kra- 
ju, a poznata je po osvajanju 
nekoliko nagrada za pre- 
krasno uređen okoliš. 


Ulaganja 

u sve tri škole 

U Osnovnoj školi u 
Lepoglavi, koja djeluje od 
1845. godine, 385 učenika 
raspoređeno je u 18 raz- 
rednih odjela. Za njihovo 
znanje i obrazovanje brine 
se 31 učitelj pod vodstvom 
ravnatelja Ratka Tomića. 
Skola ima 18 učionica i ka- 
bineta. Godine 2004. sagra- 
đena je velika sportska dvo- 
rana. Skola je ove godine 
osvojila nagradu za najbolje 
uređen školski vrt. 


- Koliko je Grad dosad 
uložio u razvoj školstva na 
svom području i kakvi su 
daljnji planovi? 

- Grad Lepoglava ulaže 
znatna financijska sredstva 
za razvoj školstva na cijelom 
svom području i u sve tri 
škole. U Lepoglavi je sagra- 
đena velika sportska dvora- 
na i dograđena je blagova- 
onica, pa veći broj djece 
može pojesti svoj obrok u 
samo dva odmora. 

U Kamenici i Zarovnici 
gradski je novac uložen u 
uređenje učionica, a prip- 
rema se i uređenje igrališta 
te izgradnja nove sportske 
dvorane. U Višnjici je po 
modelu javno-privatnog 
partnerstva dograđeno pet 


Osnovna škola Izidora Poljaka u Višnjici Donjoj 


ručna škola u Žarovnici, 
polazi 181 učenik. Za njiho- 
vo znanje brinu se 24 uči- 
telja i ravnateljica Marija 
Rodek. Skola ima 13 učio- 
nica i sportsku dvoranu. 
No sportska je dvorana 
premala, pa se razmišlja o 
njezinu pregrađivanju. Isto 
tako, planira se izgradnja 
nove sportske dvorane, 
slične onoj u Višnjici, čime 
bi se dobile još dvije učio- 
nice. Skola upravo provo- 
di Unescov program Stop 
nasilju među djecom. Sko- 


Sve tri škole dobro su 
ekipirane kadrom. Riječ je o 
ljudima koji su sav svoj ži- 
vot posvetili djeci i znanju, 
odnosno nastojanju da dje- 
cu nauče kako to znanje 
steći. Nastavu drži stručni 
kadar, pa se rezultati preda- 
na rada vide po ocjenama, 
natjecanjima u znanju na žu- 
panijskim i državnim razina- 
ma, ali i dobrim plasmani- 
ma i upisima u srednje 
škole. Sve škole imaju škol- 
ske knjižnice, blagovaonice 
i sportske dvorane. 


učionica i sportska dvorana, 
što Grad sufinancira sa 
160.000 kuna godišnje. 

U proračunu Grada 
Lepoglave svake se godine 
osiguravaju sredstva za 
potrebe osnovnih škola. Ta- 
ko je za 2009. osigurano 
841.000 kuna za školu pli- 
vanja, učeničke zadruge, 
školu čipkarstva, projekt 
Znanost mladima, Lidrano, 
sport, učenje stranih jezika, 
sufinanciranje niže glazbene 
škole i nagrade učenicima i 
njihovim mentorima za os- 


Dječji vrtić Lepoglava 


vojene nagrade na nat- 
jecanjima. U školi u Lepog- 
lavi uskoro će se prionuti 
obnovi krovišta, pročelja i 
stolarije. Riječ je o investiciji 
vrijednoj oko dva milijuna 
kuna, pri čemu će Grad 


nastavnim aktivnostima. 
Cime se sve možemo po- 
dičiti? 

- Svake godine stotinjak 
djece sudjeluje na raznim 
natjecanjima iz znanja i vješti- 
na. Vrlo su popularne i poz- 
nate učeničke zadruge - u 
Lepoglavi škola čipkarstva, u 
Kamenici izrada cekera i lo- 
gožara od rogoza i slame, u 
Višnjici izrada cekera od ko- 
mušine i koševa od /iča. 

Većina djece u sve tri 
škole uključena je u razne iz- 
vannastavne aktivnosti, 
primjerice u dramsku i spor- 
tsko-plesnu družinu, dram- 
sko-recitatorsku, likovnu, no- 
vinarsku, čipkarsku, ekološ- 
ku, cvjećarsku i voćarsku 
grupu, mlade knjižničare, 


no 38 predškolske djece. 
Program predškole os- 
tvaren je u vrtiću u Lepog- 
lavi, ali i u školi u Kameni- 
ci, Zarovnici te u Višnjici. 

- Kako Grad pomaže 
vrtiću i što još kani podu- 
zeti? 


Osnovna škola Ivana Rangera u Kamenici 


Lepoglava izdvojiti 450.000 
kuna za sufinanciranje u 
sklopu projekta EIB II. 


: Prvi s 
jednosmjenskom 
nastavom 


- Grad Lepoglava među 
prvima je u Hrvatskoj uveo 
jednosmjensku nastavu u 
osnovne škole na svom 
području. Kakva su iskus- 
tva s uvođenjem takva na- 
čina odvijanja nastave? 

- Da, zaista, Grad Lepog- 
lava prvi je grad u kojem se 


Makovce, u grupu prve po- 
moći i Sigurno u prometu, a 
djeluju i sportski klubovi - od- 
bojka i košarka, školski vrt, 
Skolski povijesni muzej, zbor 
i tamburaši. Zaista impozan- 
tan broj aktivnosti, a vjerujte 
mi, i rezultati na natjecanjima. 


Za vrtić 
880.000 kuna 


- Na gradskom područ- 
ju djeluje ijedan dječji vrtić. 
Zadovoljava li on potrebe 
vezano uz smještaj djece u 
predškolske ustanove? 


- Svakako najveća i naj- 
jača pomoć odnosi se nafi- 
nanciranje osnovnih aktiv- 
nosti vrtića. Grad planira u 
sljedećoj godini u te svrhe 
izdvojiti 880.000 kuna. To je 
za plaće zaposlenih, za do- 
datna ulaganja i izgradnju 
objekta, za ulaganja na pos- 
trojenjima (grijanje) i opre- 
mi. Dosad je Grad osigurao 
novac za promjenu stolarije, 
sanaciju krovišta, zamjenu 
sustava za zagrijavanje i sl. 
U pripremnoj je fazi izrada 
projekta za sanaciju i dog- 


u svim trima osnovnim ško- 
lama provodi jednosmjen- 
ska nastava. U Lepoglavi je 
jednosmjenska nastava po- 
čela 2004. godine. Dograd- 
njom i adaptacijama u sve 
triškole postiglo se da djeca 
dolaze na nastavu ujutro i 
odlaze kući — danju. Nasta- 
va počinje malo kasnije, 
djeca duže spavaju i odmo- 
renija su, štedi se na grijanju, 
izbjegnut je dvosmjenski 
rad nastavnika itd. U konač- 
nici, zadovoljna su i djeca, i 
učitelji, i roditelji. 

- Lepoglavske škole os- 
tvaruju iznadprosječne 
rezultate i u raznim izvan- 


Područna škola u Zarovnici 


- Dječji vrtić Lepoglava 
jedini je vrtić na cijelom grad- 
skom području. Naravno da 
to nije dovoljno. Bili bismo 
vrlo zadovoljni kad bismo 
smještaj u vrtićku ustanovu 
mogli osigurati i za djecu i nji- 
hove roditelje u ostalim 
mjestima. Višnjica i Kameni- 
ca nemaju takve ustanove, 
aiudaljenostje velika, pa ako 
roditelj ne radi negdje na toj 
relaciji, gotovo je nemoguće 
financijski pokriti dolazak i 
odlazak djeteta u vrtić. U vrti- 
ću je tijekom pedagoške go- 
dine boravilo 77 djece u pri- 
marnom programu, a u 6- 
satni program bilo je upisa- 


radnju krovišta, čime bi se 
povećao kapacitet vrtića. 
Najveća namje briga osigu- 
rati jednake uvjete za svu 
djecu i, naravno, roditelje na 
cijelom području. No to nije 
jednostavno, niti pak se 
rješava brzo. U planu je ot- 
varanje barem igraonice u 
Višnjici iu Kamenici, ito već 
sljedeće godine. Prema bro- 
judjecei roditelja zainteresi- 
ranih za takav vid rada s dje- 
com, Grad Lepoglava do- 
nijet će plan i model za sufi- 
nanciranje ili participaciju 
troškova održavanja igrao- 
nice za djecu, prvenstveno 
onih koji ne mogu u vrtić. 

UNICEF-ov projekt Stop nasilju u školama 
pokrenut i u Osnovnoj školi Kamenica 


Odgoj za nenasiino 
ponašanje 


Budući da je i u Osnov- 
noj školi Ivana Rangera u 
Kamenici prihvaćen UNI- 
CEF-ov projekt Stop nasilju 
u školama, u školskim je 
prostorima 1. listopada od- 
ržan sastanak Koordinacij- 
skog odbora za provođenje 
toga projekta, kojemu je cilj 
odgoj djece za pravilno pos- 
tupanje u susretima s na- 
siljem. 

S obzirom na to da se 
projekt odvija kroz unaprijed 
zadane etape, rokove i pra- 
vila, među kojima je i ob- 
veza uključivanja predstav- 


nika lokalne zajednice, na 
sastanku u Kamenici sud- 
jelovali su i predstavnici Gra- 
da Lepoglave Marijan Skva- 
rić i Zorislav Rodek, Ruža 
Levačić iz PU varaždinske, 
lječnica školske medicine 
dr. Franciska Lančić, ravna- 
teljica škole Marija Rodek i 
mentorica UNICEF-a Bran- 
ka Kopasić, koja vodi i nad- 
gleda projekt u kameničkoj 
školi. Predstavnici Grada iz- 
razili su spremnost da ma- 
terijalno i kadrovski pomog- 
nu školi u ostvarivanju toga 
programa. 


OŠ Ivana Rangera Kamenica 


Posjet Vukovaru i Đakovu 


Hrvatski je sabor 18. 
studenoga proglasio Da- 
nom sjećanja na Vukovar 
— kao spomen na tragedi- 
ju grada koji je patnju i 
herojsku obranu utkao u 
slobodu i neovisnost. 

Učenici 7. i 8. razreda 
Osnovne škole Ivana Ran- 
gera Kamenica obilježili su 
taj datum odlaskom na te- 


rensku nastavu u Vukovar 
16. listopada. 

Posjetili su Ovčaru i Me- 
morijalno groblje u Vukova- 
ru, zapalili su ondje svijeću 
za sve poginule u tome gra- 
du heroju, prisjetivši se pri- 
tom i dvojice svojih sum- 
ještana - Tome Jambora i 
Josipa Kapustića - koji su 
ubijeni na Ovčari. 


Nakon što su se upoznali 
s obvezom suradnje lokalne 
zajednice sa stručnjacima 
raznih profila, gosti su zajed- 
no s članovima Učiteljskog 
vijeća nazočili predstavljanju 
zatečena stanja u školi pre- 
ma anketama UNICEF-a, 
koje je pripremila stručna 
suradnica Nikolina Županić. 
Potom je pod vodstvom 
prof. Kopasić održana i ra- 
dionica za učitelje, na kojoj 
je, kao osnovni cilj projekta, 
istaknuta potreba odgoja 
djece na način da se u školi 
osjećaju sigurno te da na 
razne oblike nasilja s kojima 
će se susresti u školi i na- 
kon odlaska iz roditeljskog 
doma, reagiraju nenasiljem. 


Učenike je posebno 
oduševio posjet vojarni 
204. brigade Hrvatske vo- 
jske, gdje su mogli raz- 
gledati izložena vozila i op- 
remu. Pri povratku kući 
posjetili su katedralu u Đa- 
kovu. 

Nakon povratka svoje 
su dojmove prenijeli u li- 
terarna ostvarenja. 


Fr 

Višnjička kuburaška tradicija 


- skulpturu 


Dobili 1 


Odlična suradnja Ku- 
buraške udruge ,Prva ku- 
bura“ iz Višnjice i Općine 
Donja Voća nedavno je 
dobila i potvrdu. Naime, 
kako bi Općina Donja Vo- 
ća zahvalila višnjičkim ku- 
burašima na tome što su 
uveličali i pucanjem pop- 
ratili mnoge događaje na 
području donjovoćanske 
općine, čelništvo te op- 
ćine odlučilo je kuburaši- 
ma iz Višnjice darovati 
skulpturu kuburaša. Skul- 
ptura nešto viša od jed- 
nog metra, koju je izradi- 
o kipar Slavko Bunić i ko- 
ja prikazuje kuburaša u 
narodnoj nošnji s kubu- 
rom, višnjičkim je kubu- 
rašima predana na sveča- 
nosti održanoj u okviru 
manifestacije ,Dani spor- 
ta, zabave i kulture“, a 
postavljena je na postolje 
u parku ispred društvenih 
prostorija. 

Svečanoj predaji skul- 
pture, uz kuburaše, nazoči- 
li su gradonačelnik Grada 
Lepoglave Marijan Skvarić, 
načelnik Općine Donja Vo- 
ća Ivica Lukaček, donjovo- 
ćanski župnik velečasni Jo- 
sip Drvoderić, župnik iz 


Primopredaji je nazočio i gradonačelnik Skvarić 


Cvetlina Ivan Hruško, koji je 
skulpturu blagoslovio, te 
mnogobrojni mještani Viš- 
njice. Kako bi zahvalio na da- 
rovanojskulpturi, predsjednik 
Kuburaške udruge ,Prva ku- 
bura“ Tomica Zgrebec na- 
čelniku Općine Donja Voća 
darovao je sliku višnjičke 
crkve, koja je nastala na likov- 
nojstvaraonici također održa- 
noj u okviru trodnevne ma- 
nifestacije ,Dani sporta, za- 
bave i kulture“. 

Ovih dana u Donjoj Viš- 
njici zaustavilo se četrdese- 
tak Ljubljančana međimur- 
skih korijena, koji su bili u 
obilasku sjeverozapadnog 
dijela Hrvatske. Privukla ih je 
duga tradicija kuburašenja u 


Vumovci opet čistili Sutinsku 


Smeće govori o - kulturi 


I ove su godine članovi 
Višnjičke udruge mladih za- 
sukali rukave i očistili kan- 
jon Sutinske. Uklonili su go- 
milu odbačenog otpada, 
koja je zorno govorila o kul- 
turi onih koji zagađuju pri- 
rodu. lako su vumovci Su- 
tinsku čistili i prije godinu 
dana, zapanjujuće je koliko 
je smeća u međuvremenu 
bačeno u taj prekrasni oko- 
liš. Bilo je tu svega - pele- 
na, starih bicikla i peći, WC 
školjaka, raznog komunal- 
nog otpada, automobilskih 
guma, životinjskog (kosti i 
kože) iraznog drugog otpa- 
da. Nađena je i jedna ugi- 
nula lisica, koju je preuzela 
veterinarska služba. 

Za otpad skupljen ti- 


Martinje u Višnjici 


našem kraju. Članovi 
mjesnog društva ,Prva 
kubura“ gostima su pred- 
stavili svoje djelovanje, 
upoznali ih s poviješću 
svoga kraja, a nakon što 
su im pokazali tradicion- 
alne i nove kubure te opis- 
ali način njihova punjen- 
ja, na najgromkiji su način 
i demonstrirali svoju 
vještinu. 

U skladu s poznatom 
višnjičkom gostoljubiv- 
ošću, kuburaši su ujedno 
potomke susjeda-Me- 
dimuraca počastili doma- 
ćim specijalitetima i do- 
brom kapljicom, a gosti su 
put nastavili tek nakon niza 
vinskih pjesama. 


Odvoz smeća osigurao je grad 


jekom akcije pobrinuo se 
Grad Lepoglava osiguravši 
njegov odvoz. Grad Lepog- 


lava ujedno je i pokrio sve 
troškove nastale tijekom 
provedbe ove akcije. 


Veselica 


u vatrogasnom domu 


U organizaciji Kuburaške 
udruge ,Prva kubura“, u viš- 
njičkom vatrogasnom do- 
mu održana je martinjska 
veselica. U ceremoniji koju 
je, uz asistenciju članova Ku- 
buraške udruge, predvodi- 
O ,biskup“ Joža, mošt je 
postao vino. Sve to nije 
moglo proći bez domaće 
glazbe, za koju su se pobri- 
nuli domaći muzikaši privu- 
kavši na plesni podij mnoge 
goste, koji su tijekom večeri 
s njima i zapjevali. 

Martinjska veselica ima- 
la je isvoj dramski program, 
za koji se pobrinula Mateja 
Job, autorica kratkog igro- 
kaza kojim je, glumeći s čla- 
novima Kuburaške udruge, 
nasmijala sve goste. 


Tradicionalna martinjska ceremonija 


— Čipka našu zemlju po- 
vezuje sa srednjoeurop- 
skim koridorom i svijetom, 
njome se i Hrvatska svrsta- 
va u čipkarska središta na 
potezu od Mađarske i Slo- 
vačke do Japana. Želio bih 
stoga da sve hrvatske 
čipke budu što prije upi- 
sane u registar svjetske 
materijalne baštine pri 
UNESCO-u, kako bi čipkar- 
stvo dobilo pravo građan- 
stva u širem smislu. 

Tom osobnom poru- 
kom, što ju je svim sudioni- 
cima 12. međunarodnog 
festivala čipke uputio pok- 
rovitelj, predsjednik Stje- 
pan Mesić, a koju je proči- 
tala njegova izaslanica Ani- 
ca Djamić, Mesićeva sav- 
jetnica za europske integra- 
cije, u četvrtak su, 18. ruj- 
na, u Lepoglavi velikom 
središnjom svečanošću ot- 
vorena četverodnevna 
festivalska događanja. A 
službeni protokol na bini u 
staroj pavlinskoj jezgri su- 
verenoje vodio u kićeno ba- 
rokno ruho odjeven zag- 
rebački glumac i pjevač 


U SREDIŠTU 


Pod pokroviteljstvom predsjednika Republike Stjepana Mesića u Lepoglavi je od 18. do 21. rujna 


Čipka kao elitni modni detalj 

E Predsjednik Mesić poručio je da nas čipke povezuju s europskim koridorom i cijelim svijetom 


i “ WR 
ana je | 


Ljepota čipke na starinskoj modnoj odjeći 


Narodne nošnje i rukotvorine ukrašene čipkom 


Adam Končić, koji se za tu 
priliku, kak se 1 šika, titulirao 
»plemenitim“. On je brojne 
okupljene goste, uzvanike i 
građane vješto proveo kroz 
povijest Lepoglave i na do- 
padljiv im način predočio 
njezine kulturne i povijesne 
vrednote. 

A dacijeli program bude 
u odgovarajućem štihu, iz- 
vođenjem Bachova talijan- 
skog koncerta pobrinuo se 
i maestro Danijel Ljubić. Po- 
tom su prisutne cifrasto 
pozdravili lepoglavski bur- 
germajster Marijan Skva- 
rić, varaždinski župan dr. 
Zvonimir Sabati te izaslani- 
ca ministra kulture Blanda 
Matica. 

Stotine posjetitelja ra- 
zišle su se potom gradskim 
izložbenim prostorima, u 
kojima su raskoš čipki na 
odjevnim predmetima, što 
je bila i glavna tema ovogo- 
dišnjeg festivala, prikazali 
brojni domaći (Hvar, Pag, 
Sveta Marija, Split, Sikirevci, 
Lepoglava) i strani izlagači 
(Slovačka, Finska, Ceška, 


Mađarska, Slovenija). Uz- 
dahe publike plijenila je glav- 
na izložba odjevnih predme- 
ta stemom uporabe čipke na 
ženskoj građanskoj odjeći i 
na donjem rublju, od razdob- 
lja historicizma do 40-ih go- 
dina 20. stoljeća. 


O izložbi čipke u kulturi 
odijevanja, iz fundusa zag- 
rebačkih, osječkog i varaždin- 
skog muzeja, govorile su kus- 
tosice zagrebačkog Muzeja 
za umjetnosti i obrt i Etnog- 
rafskog muzeja Andreja Klo- 
bučar i Nerina Eckhel. Izlož- 


bu postavljenu u Stepinčevoj 
dvorani te u vjeronaučnoj 
dvorani, u Gostinjcu je otvo- 
rio ravnatelj Etnografskog 
muzeja Damodar Frlan. 
Među čipkama gostujućih 
zemalja, svojom ljepotom (i 
cijenom) ove su godine od- 
skakale poznate halaszi čipke 
iz Mađarske i finske čipke iz 
Raume, a među novim do- 
maćim izlagačima pažnju su 
privlačile neobične čipke iz 
Sikirevaca te prekrasan zla- 
tovez sikirevačke Udruge 
žena. U muzejskom prosto- 
ru dah je oduzimala izložba 
čipkanih ovratnika te, svaka- 
ko, lepoglavske čipke velikih 
dimenzija. U Galeriji Jamnić 
mogao se vidjeti i čipkani ša- 
tor što su ga lani, prema nac- 
rtima japanske umjetnice 
Akiko Sato, izradile lepog- 
lavske čipkarice. Sator je prvi 
put predstavljen kao um- 
jetnička instalacija. 

U sklopu festivala održan 
je i cijeli niz stručnih mani- 
festacija i zabavnih prireda- 
ba. Generalno gledajući, više 
nego ikad dosad pažnja pos- 
jetitelja, pogotovo onih iz 


Vrijedne lepoglavske čipkarice sa zasluženim priznanjima 


izrade čipke, a studenti su pri- 
tom istražili mogućnost spa- 
janja tradicionalnih oblika 
čipke i suvremena odjevnog 
dizajna. Njihovi radovi izab- 
rani su na natječaju, a nakon 
toga pod stručnim su vod- 
stvom radili u radionicama 
kako bi se njihove ideje do- 
datno istražile i pročistile — 
naglasila je N. Simončić. 
Troškove čipki za modele 
pokrio je Grad Lepoglava, a 
tvrtka DTR darovala je uslu- 
gu konstrukcije i šivanja, ka- 
ko bi se zadovoljili svjetski 
tržišni zahtjevi. Suvremeni 
odjevni predmeti, ukrašeni 
čipkom od španjolskog i ir- 
skog konca, u crnome, si- 
vom i bež-tonu, prikazani su 
u subotu, 20. rujna, na iznim- 
no posjećenoj modnoj reviji 
U prostorijama nove gradske 
knjižnice u Lepoglavi. Reviju 
je nosilo 11 studentica, a ši- 
rok osmijeh odobravanja sti- 
lista i modnih stručnjaka go- 
vorio je više od riječi. U Vili 
Kaznionice prethodno je od- 
ržano modno predstavljanje 
odjeće ukrašene čipkom za 
supruge stranih diplomata. 
Nadalje, dugogodišnja 
suradnica Lepoglave, dr. Ti- 
hana Petrović-Leš s Etnološ- 
kog odjela Filozofskog fakul- 
teta u Zagrebu, predstavila je 


Predstavljena je i bombonijera Lepoglavska čipka 


stručnih krugova, na festiva- 
lu je bila vezana upravo uz 
tematiku primjene čipke kao 
elitnog i skupog detalja u vi- 
sokoj modi. Svjedoči o tome 
i podatak da su, pod vod- 
stvom asistentice na zag- 
rebačkom Tehničko-tehno- 
loškom fakultetu Katarine 
Nine Simončić te umjetnika 
i modnog dizajnera Silvija 
Vujčića, studenti realizirali 
projekt nazvan Lepoglavska 
čipka na modnoj odjeći. Pro- 
jekt studenata Alme Delalić, 
Morane Krklec, Petre Lasić, 
Marte Tokić i Ivana Zvera 
predstavljen je i na po- 
sebnom skupu u Gradskoj vi- 
jećnici, gdje su K. Simončić i 
S. Vujčić govorili o realizaciji 
projekta od ideje do modne 
revije. 

- Taj projekt osmišljen je 
radi uspostave dijaloga iz- 
među visoke mode i umijeća 


u Gradskoj vijećnici iznimnu 
knjigu naslovljenu Lepoglav- 
sko čipkarstvo. U istom pros- 
toru predstavljena je i bom- 
bonijera ,Lepoglavska čip- 
ka“, na kojoj su, dakako, 
jednostavno ,planule“ ručno 
proizvedene slastice iz čoko- 
laterije KTF iz Zagreba. Bom- 
bonijera je zamišljena kao 
skupocjen poslovni ili diplo- 


matski poklon, a osmišljena (8 


je u suradnji s Cipkarskim 
društvom ,Danica Brossler“. 

- Poput čipke, koja je mi- 
nuciozan ručni rad, i naše se 
bombonijere i praline proiz- 
vode manufakturno, od naj- 
finijih vrsta čokolade. U bom- 
bonijeri ćemo ta dva fina pro- 
izvoda združiti i ponuditi ih 
kao prekrasnu prezentaciju 
Hrvatske. Bombonijere 
ćemo ponuditi u plavim svi- 
lenim kutijama, ukrašenima 
čipkom. Ukratko, luksuznom 

Brojni uglednici i dužnosnici odazvali su se otvaranju festivala čipke 


ĆI 


Otvorenje galerije lepoglavske čipke u Kranjčevićevoj ulici u Varaždinu 
kod autobusnog kolodvora 
otvoren je i Sajam enogas- 
tronomije i starih zanata. Od- 
ržan je pod pokroviteljstvom 
Ministarstva poljoprivrede, 


opremom za luksuzne kupce 
— kazala je vlasnica tvrtke 
Kristina Tamara Franić. Slas- 
tice su proizvedene od bijele 
i tamne čokolade, u oblicima 
žira, krune i cvjetova, a obo- 
gaćene su okusima lješnjaka 
i oraha. 

Održan je i cijeli niz pop- 
ratnih festivalskih manifesta- 
cija. U programu na središ- 
njoj bini pod šatorom nastu- 
pili su mališani iz Dječjeg vrti- 
ća u Lepoglavi te učenici iz 
osnovnih škola u Kamenici, 
Zarovnici, Višnjici i Lepogla- 
vi. Lajtmotiv njihova nastupa 
bila je, naravno, čipka. Od- 
mah potom predstavljen je i 
zbornik dječjih radova nas- 
lovljen Zrcali se čipka u riječi 
i slici, koji je uredila učiteljica 
lepoglavske škole Darinka 
Vazdar. U svim gradskim iz- 
ložbenim i galerijskim pros- 
torima za cijelog trajanja festi- 
vala odvijao se rad čipkarskih 
radionica za djecu i odrasle. 
Pod šatorom na parkiralištu 


i 


SEE 


he 


šatorom u petak, 19. rujna. 
U subotu posjetitelje festiva- 
la zabavljao je Ziga Međimur- 
ski, a dan poslije održan je 
festival domaće zagorske 
glazbe. Festival je završen u 
nedjelju, 21. rujna, mimoho- 
dom čipkarica, mažoretkinja, 
kuburaša, učenika, glazbeni- 
ka i folkloraša, kulturno-za- 
bavnim programom te spuš- 
tanjem festivalskih zastava. 
Uz domaću Limenu glazbu i 
brass band, mnoštvo posjeti- 
telja do kasnih sati zabavljali 
su puhači i mažoretkinje iz 
slovenskog Železnika, Zenski 
pjevački zbor ,August Seno- 
a“ iz Pečuha te KUD-ovi iz Go- 
lubovca, Koprivničkog Ivan- 
ca i Donje Dubrave. Prvi 
čovjek Lepoglave Marijan 


koje gaje i pomoglo s 80.000  Skvarić sve je posjetitelje po- 


kuna. 


častio tradicionalnim grado- 


Među najposjećenijim  načelnikovim gulašem. 


programima bio je koncert 


Posjetitelji su imali prilike 


Prljavog kazališta održan pod uživati i u bogatom atrakcij- 

Modnu reviju priredile su studentice Tekstilno-tehnološkog fakulteta u Zagrebu 


“Cipka" na noćnom nebu u čast otvaranja 12. festivala 


skom programu — vožnji tu- 
rističkim vlakićem, posjetu 
etnokućama Stefanek i Jam- 
nić te razgledavanju etnoi- 
manja Josipa Podsečkog u 
Rinkovcu. Osim ovogo- 
dišnjeg neospornog kvalita- 
tivnog pomaka u organizaci- 
jii sadržajnom obogaćivanju 
festivala, najveća zamjerka 
posjetitelja odnosila se na 
njegov neprimjereni termin 
održavanja. Većina drži da bi, 
zbog toga što se preklapa s 
drugim manifestacijama 
(Velesajam, Zeljarijada) i što 
pada taman u vrijeme berbi 
grožđa, te zbog razmjerno 
niskih temperatura, festival 
čipke trebalo ipak premjesti- 
ti u primjereniji termin. 


Potpisan ugovor o izradi 
idejnog rješenja Muzeja čipke 


Muzej - topli 
dom čipke 


E Projekt je vrijedan 250.000 kuna, a idejno 
rješenje muzeja povjereno je zagrebačkoj 
tvrtki Muze 


Lepoglavski gradonačelnik Marijan Skvarić i njegov 
zamjenik Alojz Spičko u srijedu su, 6. kolovoza, s Dra- 
ganom Lucijom Ratković, direktoricom zagrebačke 
tvrtke za savjetovanje i upravljanje projektima u kul- 
turi i turizmu ,Muze“, potpisali ugovor o izradi idej- 
nog rješenja Muzeja čipke. Projekt je ,težak“ 250.000 
kuna, a uz matični Grad, koji je injegov nositelj, u njega 
će, kao stručni savjetnici, biti uključeni i dr. Tihana Petro- 
vić-Leš s Filozofskog fakulteta te Dizajnerski studio Cu- 
culić i Revolucija iz Zagreba. Dakako, svu pomoć pru- 
žit će i lepoglavski kulturni i turistički radnici. 


- Muzej čipke zamišljen je kao inovativna kulturna 
ustanova koja će posjetiteljima predstaviti čipkarsko 
stvaralaštvo Lepoglave, Paga i Hvara, ali i dostignuća 
ostalih europskih čipkarskih škola i radionica. Cilj nam 
je da muzej postane mjesto koje bi omogućilo para- 
lelni razvitak nacionalne, regionalne i europske dimenzije 
projekta — otkrio je gradonačelnik Skvarić. Pritom je iz- 
razio uvjerenje da će razvitkom i učvršćivanjem branda 
iidentiteta Lepoglave kao jednog od središta kulturnog 
turizma u ovom dijelu Hrvatske, Muzej čipke snažnije 
potaknuti razvitak Lepoglave i njezine šire okolice. 

Buduća muzejska ustanova, koja se kani urediti u 
prostorijama objekta Novo posredovanje (u zgradi stare 
ambulante) pokraj lepoglavskoga pavlinskog samos- 
tana, zamišljena je kao klasični muzej, ali i kao živi pros- 
tor i topli dom lepoglavske čipke. 

- U njemu će biti pohranjeno više od 150 vrsta čipki, 
s opisom i originalnim nacrtima (tzv. muštrama) te foto- 
i pisanim materijalom, kompletnim priborom za izradu 
čipki i svim ostalim što spada u muzejsku djelatnost. U 
sklopu muzeja održavat će se čipkarske i stručne radio- 
nice, tečajevi, bit će ondje prostor za seminare i preda- 
vanja, laboratorij za popravak čipki, audiovizualni pros- 
tor, galerija, prodavaonica i cijeli niz ostalih suvremenih 
popratnih sadržaja. U svakom slučaju, bit će to prostor 
koji ni u jednom trenutku neće biti bez ljudi i bez doga- 
đanja — poručio je dogradonačelnik Alojz Spičko. 

- U svijetu postoji mnogo muzeja čipki, međutim, 
mi imamo viziju jednog posve suvremenog muzejskog 
koncepta. Smatramo da smo kadri učiniti iskorak za 
nekoliko desetljeća unaprijed, te uz pomoć stručnjaka 
osmisliti prostor i djelatnosti koje će lepoglavsku čipku 
ponovno staviti u sam europski vrh — izjavio je Spičko 
te izrazio mišljenje da, uz Dom kulture koji se dogra- 
duje i oprema sredstvima iz programa PHARE, i budu- 
ći dom čipke svojim sadržajima Lepoglavi nosi novu 
kvalitetu života. 

Očito duboko dirnut 
skromnošću, ali i svetošću 
prostora zatvorske ćelije u 
krugu Kaznionice u Le- 
poglavi, u kojoj je od 19. lis- 
topada 1946. do 5. prosin- 
ca 1951. godine tamnovao 
blagopokojni kardinal Alo- 
jzije Stepinac, zagrebački 
nadbiskup kardinal Josip 
Bozanić u utorak je, 16. ruj- 
na, spontano kleknuo pred 
raspelom u ćeliji i nekoliko 
minuta proveo u molitvi. 

Na taj način kardinal Bo- 
zanić je, u pratnji pomoćnih 
biskupa Vlade Košića, Valen- 
tina Pozaića, Ivana Saška i 
varaždinskog biskupa Josi- 
pa Mrzljaka, te još 260 
svećenika iz cijele Zagre- 
bačke nadbiskupije, koji su 
Stepinčevu ćeliju prije obiš- 
li, počeo svoje hodočašće u 
Lepoglavi. Slaveći naime, 


Svećenički dan Zagrebačke 
nadbiskupije kao dan svoje 
duhovne obnove, svećenici 
su u povodu obilježavanja 
10. obljetnice proglašenja 
Stepinca blaženim, Eros 


ČUVARI BAŠTINE 


Gotovo 300 svećenika Zagrebačke nadbiskupije na 
mučeničkom putu bi. Stepinca od Lepoglave do Krašića 


Stepinčeva moralna 
konstanta mora biti 
uzor svećenicima 


Nakon ulaska u spomen-ćeliju bl. Stepinca, 
nadbiskup Bozanić spontano je kleknuo i pomolio se 


postaje njegove žrtve i muke, 
od Lepoglave do Krašića. 
Nadbiskupa Bozanića u 
Stepinčevu ćeliju u Kaznio- 
nici poveo je upravitelj Zvon- 
imir Penić sa suradnicima. 


Naglašavajući da je riječ o 
prevažnoj prostoriji, kazao je 
da bi joj Kaznionica uređen- 
jem željela dati potreban dig- 
nitet, te pomoć za to zamo- 
lio od Crkve. Zatvorski 
dušobrižnik Marko Smuc 
kardinalu je pokazao saču- 
van skroman inventar ćelije, 
kojije u tamnici bio na raspo- 
laganju Stepincu — skromnu 
knjižnicu, metalni krevet, stol, 
lavor, kantu za vodu. Kardi- 
nal Bozanić u knjizi dojmova 
u Stepinčevoj ćeliji kratko je 
zabilježio: ,Blaženi Alojzije, 
moli za nas! Preporučujemo 
Tvom nebeskom zagovoru 
kod Crkve u našem vremenu 
i potrebe našeg hrvatskog 
naroda“. 

U župnoj crkvi Bezgreš- 
nog začeća Blažene Djevice 
Marije potom je dr. Stjepan 
Kožul s Katoličkog bogoslov- 
nog fakulteta svećenicima 
održao predavanje o mučen- 
ištvu bl. Stepinca. 

- Stepincu se nudilo da 
traži pomilovanje, da napusti 
Hrvatsku, čak i da ode na li- 
ječenje u inozemstvo, ali da 
se u Hrvatsku više ne vrati. 
Ništa od toga on nije prihva- 
tio. Stepinac je shvatio bit 
komunističkog suda, koji mu 


Predavanje o mučeništvu bl. Stepinca u župnoj je crkvi održao 
prof. dr. Stjepan Kožul 


je sudio, izatoje odbio braniti 
se. Ono što zadivljuje jest 
Stepinčeva moralna kon- 
stanta, i zato on nama, 
svećenicima, treba biti uzor 
u vršenju svećeničkog po- 
slanja. On je živa poruka da 
onaj tko hoće izmaknuti 
trpljenju, ostaje daleko od 
života — poručio je dr. Kožul. 

Nakon predavanja, misu 
u lepoglavskoj crkvi za skup 
prezbiterija Zagrebačke nad- 
biskupije predvodio je kardi- 
nal Bozanić. 

Hvala vam što se odaz- 
vali pozivu i došli na ovo 
znakovito mjesto, koje u 
cjelini tjedna proslave de- 
sete obljetnice beatifikacije 
kardinala Stepinca uistinu 
puno govori o našem 
svećeničkom pozivu. Kre- 
nuli smo putem uzništva 
kardinala Stepinca, da bis- 
mo ojačali u sebi slobodu i 
dar poziva na koji nas je Bog 
pozvao u našoj Crkvi i hrvat- 
skome narodu. Spomen na 
bl. Alojzija živo nas potiče na 
nesebično zalaganje za za- 
jedništvo Crkve, osobito na 
zajedništvo među pastirima 
i svećenicima. Samo takvi 
možemo drugima na- 
viještati život s Bogom i 
uskrsnuće koje vraća nadu 
i radost — naglasio je u svo- 
joj homiliji, među ostalim, 
nadbiskup Josip Bozanić. 

Nakon Lepoglave, sve- 
ćenici su, među kojimaje bio 
i direktor Glasa Koncila Ned- 
jeljko Pintarić, otputovali u 
Macelj. Put ih je vodio do 
Lepe Bukve, jednog od na- 
jvećih stratišta Hrvata u Za- 
grebačkoj nadbiskupiji, gdje 
je pogubljena i najveća 
grupa svećenika i redovnika. 
Nakon molitve za sve žrtve, 
svećenici su hodočašće nas- 
tavili u Krašić, u kojemu je 
večernjom misom i zak- 
ljučen Svećenički dan Zagre- 
bačke nadbiskupije. 

Nove klupe u crkvi velikim je diplom financirao Grad Lepoglava 


Obnovljena i uređena pavlinska crkva Uznesenja Blažene Djevice Marije 


Prvi put nove klupe 


Nakon dvomjesečnog 
razdoblja, u kojem je radi 
obnove i uređivanja bila 
zatvorena, a mise za vjer- 
nike održavale su se u 
pastoralnom centru te u 
kapelama u Purgi i na Go- 
rici, mjesni župnik vlč. 
Andrija Kišiček bogoslužja 
ponovno obavlja u lepo- 
glavskoj župnoj crkvi Uz- 
nesenja Blažene Djevice 
Marije. 

U njoj su u međuvre- 
menu obavljeni opsežni 
restauratorski i drugi ra- 
dovi. Među ostalim, struč- 
njaci Restauratorskog za- 
voda Hrvatske u crkvenom 
su svetištu restaurirali veći 
dio jedne od najpoznatijih 
i najvrjednijih Rangerovih 
freski, koja prikazuje Isusa 
kako tjera trgovce iz hra- 
ma. 

Riječ je o freski golem- 
ih dimenzija, čiju obnovu 
financira Ministarstvo kul- 
ture, aradovi na njenu res- 
tauriranju trebaju biti 
dovršeni do kraja rujna. 
Obnova freske većim je 
dijelom dovršena, pa je 
oku posjetitelja otkriveno 
raskošno iluzionističko dje- 
lo, u kojemu se nepogre- 
šivo bi seke džik a 


potez najvećeg freskoslikara 
pavlinskoga doba, brata- 
pavlina Ivana Krstitelja 
Rangera. Za umjetnikovu 
fresku na susjednom zidu, 
na kojemu je prikazan 12- 
godišnji Isus kako u hramu 
sa starozavjetnim uče- 
njacima čita Pisma, vezana 
je zanimljivost. 

- Ako pažljivo gledate 
sliku, vidjet ćete da je jed- 
noga učenjaka na njoj Rang- 
er naslikao s naočalama, pa 
je to zacijelo jedna od najs- 
tarijih slika na svijetu s 
takvim motivom. To je za- 
interesiralo poznatog amer- 
ičkog oftalmologa, koji je 
njime naumio opremiti 
naslovnicu svoje knjige. 
Suglasnost za to pribavio je 
od Ministarstva kulture i Va- 
raždinske biskupije, a učen- 
jaka s naočalama došli su 
snimiti i fotografi iz SAD-a. 
Knjigu još nismo dobili, vje- 
rujem da će uskoro stići, ali 
svakako nam je drago da se 
ina takav način promiče lep- 
oglavska crkva — kazao je 
vič. Andrija Kišiček. 

U njoj su obavljeni i dru- 
gi radovi. U dogovoru s 
konzervatorima, koji su pro- 
pisali izgled i barokni diza- 
jn, u mura njo“ su Lom 


put u povijesti postavljene 
klupe, vrijedne 203.000 
kuna. Budući da je riječ o 
samostanskoj crkvi, u njoj 
su klupe uvijek bile po- 
stavljene samo kod oltara 
te na koru, za redovnike, 
dok je manji broj klupa is- 
pod kora služio samo za 
potrebe starijih i nemoćnih 
vjernika. Tek prije tridese- 
tak godina, u crkvi su za 
vjernike postavljeni stolci. 
Oni su sada većim dijelom 
maknuti, te zamijenjeni ma- 
sivnim klupama. Između 
dva reda klupa ostavljen je 
slobodan prolaz za proces- 
ije. Uz klupe standardnih di- 
menzija, u dijelu crkve 
postavljene su i znatno niže 
klupe. To je učinjeno u dog- 
ovoru s restauratorima, a 
razlog klupama manjih di- 
menzija jest taj što bi više 
klupe sakrile pogled na 
pokrajnja barokna original- 
na vrata. No, i to ima svojih 
prednosti, jer će takve man- 
je klupe koristiti djeca. 

- Izrađene su od sla- 
vonskoga hrasta, a u nji- 
hovoj nabavi sa 100.000 
kuna pomogao je Grad Lep- 
oglava, 30.000 kuna dala je 
Varaždinska županija, a os- 
talo su prilozi vjernika. 


i U crkvu je 
uvedeno grijanje, 
ali temperatura 
neće smjeti biti 
viša od 7 
Celzijevih 
stupnjeva 


Izrađene su u tvrtki Diki iz 
Lepoglave, a sponzorski su 
pomogli i Pilana Hodalj 
koja je drvo izrezala, te Ka- 
znionica Lepoglava koja ga 
je osušila. Ispod klupa po- 
stavljeni su radijatori. Oni 
zimi neće grijati, već će 
samo temperirati zrak na 
najviše 7 stupnjeva Ce- 
Izijevih. Zbog zaštite drag- 
ocjenih drvenih oltara i 
drugog inventara, u crkvi 
zrak ne smijemo isušiti, pa 
će grijanje biti svedeno na 
minimum, odnosno, grijat 
će se samo noge i leđa 
vjernika — objasnio je vlč. 
Kišiček. 

Premda se crkva neće 
grijati u pravom smislu te 
riječi, i takva temperatura 
bit će podnošljivija od one 
koja se prošlih godina u 
njoj znala spustiti i do mi- 
nus 8 stupnjeva, pa su vjer- 
nici na misama zebli. 
Uvođenje grijanja stajalo je 
195.000 kuna, od čega je 
100.000 donirao Grad Lep- 
oglava, a ostalo su prilozi 
župljana. 

ČUVARI BAŠTINE 


Građa za povijest Lepoglave 


Ponosni s punim pravom 


Grad Lepoglava spo- 
minje se prvi put tek 1399. 
kada ga je kralj Sigismund 
darovao celjskom knezu 
Hermanu i njegovim po- 
tomcima. Herman tada nije 
dobio samo Lepoglavu 
negoi čitavo Zagorje s gra- 
dovima Krapinom, Lobo- 
rom, Oštrcom, Belcom, 
Trakošćanom, Kosteljom i 
Cesargradom. Grofovi Celj- 
ski su, po Celjskoj kronici, 
razorili brojne gradove, a 
među njima i Lepoglavu. 
Vjekoslav Klaić piše da je 
sasvim sigurno da je na 
brdu stajao utvrđeni grad 


(castrum) Lepoglava, koji 
su susjedi Nijemci u Sta- 
jerskoj zvali Sch&nhaupt. 
Grad je nesumnjivo stajao 
na brdu Gorici. 

Pavlin Andrija Egerer 
pomalo zaljubljenički obra- 
duje položaj središnjega sa- 
mostana pavlinskoga reda. 
Zabilježio je da je ,položaj 
vrlo zgodan. S istoka je brdo 
sv. Ivana, zatim je malo dalje 
dražestan gaj zvan Cret. S 
južne strane su vinorodni 
brežuljci i šume, u kojima iz- 
vire vrlo hladna voda. Sa za- 
padne strane su gore. Sa 
sjevera je ljupka dolina s rav- 
nicama“. 

Pavlini Ivan Krištolovec 
i Nikola Benger, a s njima i 
Dočkal, razmišljali su zašto 
se mjesto glasovitoga pav- 
linskog samostana zvalo 
Lepoglava. Oni vele: ,,Otkud 
Lepoglava imade svoje ime, 
to se ne zna. Neki vele da 
se Lepoglava nekoć zvala 
Lupoglav, te da je riječ Lu- 
poglav sastavljena od la- 
tinske riječi lupus i hrvatske 
riječi glava“. Pozivaju se na 
predaju po kojoj je neki sta- 
ri slijepac davno prije dolas- 
ka pavlina govorio svojim 
ukućanima: ,Imade u šumi 
mjesto gdje ćete naći brlog 
s mladim vučićima. Magla 
će se dizati s toga mjesta. 
Ja vam proričem da će to 
mjesto za sto godina biti 
sveto“. No povijest se tome 
protivi. Kada su pavlini došli 


u Lepoglavu, našli su ondje 
vlastelinstvo, oranice, paš- 
njake i vinograde, kao i 
seljačke posjede. Krišto- 
lovec tvrdi da ,po povelji 
mogli su sami pavlini posve 
opravdano, dobiveno mjes- 
to prozvati Lijevom Glavom. 
Tu je naime nekoć na ob- 
ližnjem brdu bila tvrđava ko- 
ja je zbog svoje veličine, ob- 
lika i važnosti, bila glava dru- 
gim tvrđavama“. 

U spletu povijesnih do- 
gađaja treba spomenuti da 
je samostan spaljen 1481., 
iste godine kad je umro ra- 
toborni turski sultan Mu- 


hamed!li. Dogodilo se to za 
vladavine kralja Matije Kor- 
vina. Sultana je naslijedio 


Bajazit II., a kralja Matiju 
njegov sin Ivan Korvin, da- 
režljivi skrbnik i zaštitnik 
lepoglavskih pavlina. 


Ivan Korvin obnovio je 
lepoglavski samostan. 
Lepoglava je bila najveći i 
najpoznatiji samostan hrvat- 
skih pavlina: raskošno rasa- 
dište duhovnosti i uljudbe, 
kroz koje su prošli brojni 
znani i neznani pavlini, a 
među njima i oni koji su per- 
om prinosili svoj obol hrvat- 
skoj književnosti. 

Lepoglava je bila redov- 
ničko žarište pavlina, matič- 
na redovnička kuća, središte 
znanosti i umjetnosti. Tu se 
nalazila najbogatija knjižnica 
i najraskošnija riznica. 

U danima ukinuća pav- 


linskog reda, u Lepoglavi su 
bila 54 samostanca - 24 
svećenika, 11 bogoslova, 11 
filozofa i 12 braće laika. 
Godine 1503. Nikola 
Benger zabilježio je osnutak 
prve pavlinske gimnazije. Iz 

prijevoda izgleda da je os- 
novano sjemenište, ali Ivan 
Tkalčić ističe da je to ,prva 
javna gimnazija i za svjetov- 
nu mladež, koju su polazili 
sinovi mnogobrojnih plemi- 
ćah“. Prva lepoglavska gim- 
nazija bila je srednjovjekov- 
na gramatička škola. Učila 
se gramatika, logika, retori- 
ka, aritmetika, geometrija i 
glazba. Učio se jamačno i la- 
tinski. 

Pavlin Ivanović preselio 
je filozofsku školu u Lepog- 
lavu nakon završetka istoč- 
noga krila samostana 1656. 
godine. Prvi profesor lepog- 


lavskog filozofskog učilišta 
bio je Jakov Obostranec. 
Vrhovni poglavar pavlin- 
skog reda Gašpar Malečić 
nakon čestog seljenja učiliš- 
ta iz Lepoglave u Trnavu, a 
nakon razdiobe hrvatskih i 
austrijskih pavlina, utemeljio 
je u Lepoglavi novo bogos- 
lovno učilište za potrebe hr- 
vatske redodržave. Tako su 
tijekom 18. stoljeća u pav- 
linskoj Lepoglavi zajedno 
djelovali filozofsko i bogos- 
lovno učilište kao jedin- 
stveno prosvjetno učilište, 
studium generale, general- 
no učilište, koje je po 
crkvenom pravu, po nastav- 
nim temeljima i ugledu iz- 
jednačeno sa sveučilištima. 
Visoki sveučilišni stupanj 
lepoglavskoga zavoda priz- 
naoje papa Klement X. svo- 
jom bulom od 3. travnja 
1671. godine. 
Jozefinističkim smjerni- 
cama bogoslovsko je učilište 
ukinuto 10. rujna 1783., a 19. 
rujna iste godine i filozofsko 
učilište. Teško da ćemo ikad 
doći do odgovora na dva pi- 
tanja - koliko je slušača proš- 
lo kroz visoka učilišta hrvat- 
skih pavlina tijekom svih go- 
dišta njihova rada, i ono još 
teže - zašto su učilišta ukinu- 
ta kad je poznato da su se 
strogo držala državnih nas- 
tavnih temelja nakon 1777. 
godine i da su se predavači 
držali svih naputaka bečkih 
prosvjetnih službi. 

Prepoznatljivi i po poludragom kamenju 


U potrazi za ahatom 


Osim po zatvoru i čip- 
ki, Lepoglava u posljednje 
vrijeme postaje prepoz- 
natljiva i po poludragom 
kamenju. 

U hrvatsko poludrago 
kamenje spadaju uglav- 
nom različiti varijeteti kre- 
mena (kvarca), a to su 
ahat, ametist, jaspis, kalce- 
don, oniks i opal. Lepog- 
lava je jedino nalazište 
ahata, ametista i oniksa, 
dok su ostali nađeni na po- 


doslovnog muzeja, pod 
vodstvom mr. sc. Marina 
Soufeka, priredili su 1995. 
godine izložbu pod nazi- 
vom ,Lepoglavski ahat“. 
Nakon toga je dr. sc. Antun 
Simunić proveo istraži- 
vanje područja Kamenog 
vrha (Gaveznice). Tim se 
događajima povećalo zani- 
manje za minerale iz ovog 
područja. 

Na promociji tih minerala 
aktivno rade i članovi Udruge 


nekim lokalitetima Hrva- 
tske, ali u neusporedivo 
manjim količinama. Te se 
mineralne pojave ovdje 
nalaze jer imamo donekle 
sačuvan fosilni vulkanski 
dimnjak (Kameni vrh), 
ovuda prolaze dvije ra- 
sjedne linije, a i ostali su u- 
vjeti bili pogodni za razvoj 
pojedinih minerala. 

Od istaknutih geološ- 
kih stručnjaka Lepoglavu 
je prvi posjetio jedan od 
pionira hrvatske geologije 
- Gjuro Pilar -1882. godine, 
a opisao ju je Mijo Kišpa- 
tić 1909. godine. Na osno- 
vi njegovih tragova struč- 
njaci iz Hrvatskoga priro- 


ee ahat“, koji su ti- 
jekom godina usvojili različite 
postupke obrade kamenja za 
draguljarske potrebe, kao i za 
izradu suvenira. Osim nakita, 
koji na svim prezentacijama 
dobiva odlične kritike, vrlo 
smo ponosni na krunicu izra- 
đenu u kombinaciji ahat-sre- 
bro, koja je jedina takva izra- 
đena u Hrvatskoj. Uspješno 
se razvija i suradnja sa slič- 
nim udrugama iz Europe, a 
velik je uspjeh pronalazak 
ahata od 17,5 kilograma, što 
je najveći dosad pronađen 
komad u Hrvatskoj. On je za- 
nimljiv i zato što je pronađen 
na sekundarnim nalazištima 
u Cretu, što znači da je nekad 


davno naplavljen na naše 
područje, vjerojatno iz Alpa, 
u vrijeme kad je ovuda tek- 
la rijeka mnogo veća od 
Drave, koja je nataložila i 
goleme količine kvarcnog 
pijeska na području Jerov- 
ca. 

Velik doprinos tome 
daju Grad Lepoglava i za- 
poslenice Javne ustanove 
za upravljanje zaštićenim 
prirodnim vrijednostima 
Varaždinske županije, zah- 
valjujući kojima će se iduće 
godine Kameni vrh urediti 
te opremiti informacijskim 
pločama, a napravit će se 
i inventarizacija minerala i 
fosila naše županije. 

S vrha lepoglavskoga Rima Lepoglava izgleda kao «na dlanu» 


Lepoglava ima svoj Rim i svojeg papu 


Mala oaza mira i izvorne 


prirode 


Lepoglavčani znaju, a ši- 
roj je javnosti gotovo 
nepoznato, da iznad 
Lepoglave postoji brijeg 
koji se, otkad postoje grun- 
tovne knjige u Ivancu, zove 
Rim. Do njega se dolazi od 
Vinogradske ulice uzbrdi- 
com do vrha, gdje se na ru- 
bu šume nalazi drvom ob- 
ložena klijet Dragutina 
Gečeka, ispred koje je pos- 
tavljen veliki kip pape Iva- 
na Pavla Il., koji je iz gro- 
made viničkoga kamena is- 
klesao lepoglavski kipar 
Dragutin Jamnić. Ispred to- 
ga kipa postavljena je ka- 
mena ploča s natpisom: 
Papa Ivan Pavao II. Karol 
Wojtyla 1920. - 2005. Kip 
podižu djeca u spomen na 
majku Mariju Geček (1926. 
- 2008.). Njezina djeca 
Dragec i Franjo podigli su 
taj spomenik 20. kolovoza 
2005. godine iz zahvalnos- 
ti prema Papi i ljubavi pre- 
ma majci. 

Tako je ostvarena ideja 
koja je Dragecu Gečeku si- 
nula 1999. godine kada je 
s majkom bio u «vječnom 
gradu» Rimu, u povodu 
đakonskog ređenja rođaka 
Marijana Horvata. Našav- 
ši se tada u blizini Pape, 
Dragec je, kako sam kaže, 
osjetio neko neobično 
stanje topline, mira i spo- 
koja. 

- Pomislio sam tada: kad 


Dragutin Geček uz svog Papu 


njemu kod svoje klijeti ne 
bih imao i tog sasvim po- 
sebnog papu — ispričao je 
Dragec. Zanimljivo je što je 
realizacija te ideje vezana uz 
još nekoliko Drageca. Osim 
Drageca, vlasnika klijeti, 
jedan drugi Dragec darova- 
o je vinički kamen u kojem 
je umjetnik Dragec isklesa- 
o Papin lik. Unuk Drageca 
Gečeka, Karlek, dobio je 


gecu) Wojtyli. Od postav- 
ljanja Papina kamenog ki- 
pa svake godine lepoglav- 
ski župnik vlč. Andrija Ki- 
šiček ondje služi misu uz 
blagdan sv. Karla Boro- 
mejskoga (4. studenoga). 
Pred kipom uvijek gori svi- 
jeća, a ljubitelji prirode i 
ekskurzije koje posjećuju taj 
prekrasni predio prirode, 
ondje ostavljaju stručke cvi- 
jeća. 


već imam ii zašto u 


ime pa papi js obi 


U podnožju klijeti s Papinim likom 
svake se godine na svetoj misi okupi mnoštvo vjernika 

ČUVARI BAŠTINE 


Susret s prečasnim Matom Repićem, 
dugogodišnjim lepoglavskim župnikom 


Za obnovu i preuređivanje bivšeg Doma 
sportova u kulturni centar, Lepoglava je iz 
programa PHARE dobila milijun eura 


Uz potporu EU 
završen projekt TCIC-a 


Simboličnim — otkri- 
vanjem ploče s podacima 
o ulagaču i izvođaču rado- 
va na objektu Turističko 
kulturnog i informativnog 
centra (TCIC) i tiskovnom 
konferencijom u prostorija- 
ma budućeg Doma kulture, 
u Lepoglavi je u lipnju 
obilježen početak gra- 
đevinskih radova na ob- 
jektu, čije se uređivanje fi- 
nanciralo iz programa PHA- 
RE 2005. 

O realizaciji projekta, za 
koji je Lepoglava iz prog- 
rama PHARE dobila milijun 
eura, na konferenciji su go- 
vorili tadašnji dožupan Pre- 
drag Stromar, gradona- 
čelnik Marijan Skvarić i Az- 
rin projektni menadžer 
Emil Tkalec. Osvrćući se na 
finalne građevinske ra- 
dove, vrijedne 600.000 
eura, koji su bili povjereni 
ivanečkoj tvrtki Mipcro, vo- 
ditelj projekta Hrvoje Ko- 
vač naglasio je da će dov- 
ršeni objekt do 15. prosin- 
ca biti predan vlasniku, 
Gradu Lepoglavi. Da na- 
jave nisu bile tek obećan- 
je, dokazuje činjenica da se 
upravo ovog ponedjeljka, 
8. prosinca, u prostorijama 
TCIC-a održava svečana 
sjednica Gradskog vijeća 
Lepoglave u povodu Dana 
grada. 


Projekt Turističkog i kulturnog 


O kakvoj je investiciji ri- 
ječ, najbolje govore podaci 
da je u novom Domu kul- 
ture smještena gradska 
knjižnica i čitaonica s info- 
punktom Europske unije, 
koncertna dvorana, brojni 
prostori za udruge, za su- 
venirnicu, saunu ifitnes. Sve 
to opremljeno je vrlo sofis- 
ticirano: u koncertnoj dvo- 
rani je 50 zvučnika, 15 mik- 
rofona raznih vrsta, kom- 
pletna studijska oprema, 
masteri za snimanje DVD-a. 
Knjižnica je digitalizirana i 
opremljena multimedijal- 
nom opremom, kao i nam- 
ještajem vrijednim stotinjak 
tisuća eura, a uređena je u 
nekadašnjoj sportskoj dvo- 
rani. Budući da je dvorana 
bila visoka, dosjetljivim ar- 
hitektonskih zahvatom ona 
je preuređena u dvije razine, 
pa je u donjem dijelu ure- 
đen knjižnički dio, dok su na 
gornjoj etaži računala i čita- 
onica. 

Projekt TCIC-a jedan je 
od najvećih kulturnih pro- 
jekata u Varaždinskoj župa- 
niji. I sam Grad u prošlih je 
nekoliko godina u uređi- 
vanje tog objekta uložio 2,5 
milijuna kuna vlastita novca. 
Na nekad ruševnom ob- 
jektu sagradio je novi krov, 
u potkrovlju je uredio veliku 
dvoranu prikladnu za sve 


informativnog centra 


Službena internetska stranica 


Projekt Touristand Cultural Informa- 
tion Centre - TCIC namijenjen je po- 
boljšanju konkurentnosti lepoglavske 
mikroregije u skladu s mikroregional- 
nom Strategijom razvoja turizma te 
Regionalnim operativnim programom 
Varaždinske županije (ROP) Prioritet 2 
(Povezivanje i umrežavanje gospodar- 
stva) Mjera 6 (Umrežavanje institucija 
vezanih za turizam). Kao specifičan cilj 
ovog projekta definiran je razvitak tu- 
rističke infrastrukture i osiguranje novih 
turističkih usluga u lepoglavskoj mikro- 
regiji otvaranjem Turističkog i kulturnog 
informativnog centra. Projekt se provo- 
di u okviru programa PHARE 2005 ,Dod- 
jela bespovratnih sredstava za poslov- 
a njegova je vri- 


nu infrastrukturu“, 
jednost 981.037,02 eura. 


Tzv. vodeći partner je Grad Lepogla- 
va sa svojim partnerima: Zadrugom 
lepoglavske čipke, Nezavisnom udrugom 
mladih, Zajednicom športskih udruga 


kulturno-zabavne sadržaje 
te obavio brojne unutarnje 
preinake. U provedbi i kan- 
didiranju toga projekta PHA- 
RE-u, Gradu je svu stručnu 
pomoć pružila AZRA. Za 
pripremu projekta Lepogla- 
va je iz programa CARDS 
dobila 100.000 eura. 

Zahvaljujući Azri i Tkalcu 
na pomoći u realizaciji toga 
golemoga projekta, Skvarić 
je naglasio da je po broju 
programa što ih Lepoglava 
ostvaruje iz raznih europskih 
i drugih fondova taj grad 
trenutačno jači od svih op- 
ćina i gradova u našoj žu- 
paniji. 

- Među tim je projektima 
i zona Haloze - Hrvatsko za- 
gorje, zatim program razvo- 
ja turističke zone, u koji smo 
uključeni s Cesticom, valo- 
rizacija autohtonih proizvo- 
da u turističke svrhe, koji 
realiziramo s Varaždinskom 
županijom i preko Ureda u 
Bruxellesu, pa projekt bežič- 
nog interneta, korištenje 
novca iz međuregionalnog 
programa gospodarenja šu- 
mama za gradnju šumskih 
prometnica — naglasio je 
Škvarić te podsjetio da je u 
konkurenciji od ukupno 150 
gradova Lepoglava bila 
među sedam onih kojima 
su dodijeljena sredstva iz 
PHARE-a. 


Grada Lepoglave, Gradskom knjižnicom 
Lepoglava, Pučkim otvorenim učilištem 
»Duro Arnold“ 
Lepoglavi kao suradnikom. Trajanje pro- 
jekta je 14 mjeseci, od početka prosinca 
2007. do kraja siječnja 2009. godine. 
Sukladno terminskom planu, u rad je 
puštena službena internetska stranica 
projekta, na kojoj se mogu pronaći sve 
važne informacije o implementaciji pro- 
jekta, poput projektnih aktivnosti, par- 
tnera, javne nabave, ažuriranih vijesti o 
trenutačnim aktivnostima i sl. 
Internetska stranica služi i kao platfor- 
ma za komunikacijski portal na kojem će 
građani i svi posjetitelji te stranice moći 
pratiti društvena, turistička i ostala doga- 
danja na području šire regije nakon što 


Ivanec i Kaznionicom u 


se završi implementacija projekta. 


com. 


Internetska stranica projekta Turistič- 
kogi kulturnog informativnog centra dos- 
tupna je na adresi www.tcic-lepoglava. 

Za komuniste smo 
bili škola revolucije 


Prečasni Mato Repić 
bio je župnik lepoglavske 
župe od 1946. godine do 
svog umirovljenja, dakle 
pune 53 godine i sedam 
mjeseci. Svih tih godina 
dijelio je sa svojim vjerni- 
cima i lijepe i teške tre- 
nutke, pomagao im nositi 
križ njihovih boli, no bio je 
i sudionik njihovih rados- 
ti. Prečasni Repić umirov- 
ljeničke dane provodi u 
Zagrebu, u miru Svećenič- 
kog doma na Kaptolu 28. 

A u godinama u koji- 
ma je prečasni Repić do- 
šao za župnika u Lepog- 
lavu to zaista nije bila la- 
ka dužnost, s obzirom na 
to da su komunisti Lepo- 
glavu označavali kao 
»školu revolucije“, a na- 
rod ju je pamtio samo po 
zloglasnom zatvoru. Prvi 
je putu Lepoglavu došao 
30. siječnja 1946., iste 
godine kad i tadašnji 
nadbiskup Alojzije Ste- 
pinac, ali u — zatvor! 

U to je vrijeme u Le- 
poglavi vladao velik str- 
ah. Josip Špiranec, up- 
ravitelj Kaznionice, bio je 
strah i trepet, i to kako za 
kažnjenike tako i za sve 
stanovnike lepoglavske 
okolice. 

— Nadbiskupov dola- 
zak u Kaznionicu značio je 
osuđenicima veliku mo- 
ralnu potporu jer su znali 
dajeion, kaoi velika veći- 
na njih, nevino osuđen. 
Nadbiskupu su u zatvoru 
dane na uporabu dvije 
sobe: iz prve je sobe pro- 
bušen zid u bivšu sami- 
cu, koja mu je služila kao 
kapelica. Svakoga dana 
oko 6 sati ujutro stražar je 
otključavao ćeliju u kojoj 


su bili zatočeni zagrebački 
kanonik Nikola Borić i kop- 
rivnički župnik Stjepan Pa- 
vunić. Odveo bi ih potom 
u nadbiskupovu sobu, gdje 
bi mu oni ministrirali pri 
svetoj misi. 

Prema predanim velikim 
hostijama i prema misnome 
vinu što sam ja pripremao, 
a jedan od stražara odnosio 
u Kaznionicu, zaključio sam 
da su nakon nadbiskupa i 
spomenuta dvojica svećeni- 
ka služila svete mise, s obzi- 
rom na to da u ono vrijeme 
nije postojala koncelebraci- 
ja. Kanonika Borića i župni- 
ka Pavunića stražari su oko 
osam sati odvodili ponovno 
u njihovu ćeliju. Nadbisku- 
pova mi je sestra poslije pri- 
povijedala da su za njega ju- 
tarnja misa i susreti s bra- 
ćom svećenicima predstav- 
ljali veliko osvježenje i du- 
hovnu potporu, a preko ka- 
nonika Borića bio je donek- 
le i obaviješten o općim pri- 
likama u domovini i svijetu - 
prisjeća se, uz ostalo, preč. 
M. Repić. 

Kakvim su se sve meto- 
dama služili tadašnji vlas- 
todršci da bi zastrašili narod, 
zorno pokazuje i sljedeći 
događaj iz onog vremena. 
U neposrednoj blizini Kaz- 
nionice bio je hotel i resta- 
uracija vlasnice gospođe 
Fiedler. Onamo su rado 
svraćali mnogi službenici i 
stražari iz Kaznionice. Među 
stalnim gostima bio je i sta- 
noviti Petrović, Stepinčev 
stražar. Smatrajući da u 
njega može imati povjeren- 
je, gospođa Fiedler jednom 
mu je zgodom rekla: 

- Pozdravite mi nadbis- 
kupa u moje ime i u ime 
naroda Lepoglave! 


Pokojni biskup Culej 


o Mati Repiću 


Nije mrzio čak ni 
neprijatelje 


»On je osjećao potrebe svojih vjernika i ujedno 
je osluškivao poticaje Duha Božjega, koji su mu 
dolazili preko ljudi, kako se suočiti i kako rješavati 
probleme. Molitvom i dobrotom otvarao je i na- 
jpomnije zatvorena vrata, kako zatvora tako i dru- 
gih ondašnjih ustanova, a napose vrata ljudskih 
srdaca. Zupnik Mato Repić je oko sebe stvarao 
ozračje susretljivosti koja potiče i promiče dobro, 
a daleka mu je bila svaka mržnja i odbojnost pre- 


ma neprijateljima“, 


izrekao je za života o prečas- 


nom Repiću, prvi varaždinski biskup, danas 
blagopokojni, msgr. Marko Culej. 


IMPRESSUM 

Suradnici: Saša Bel, Ivana Geček, Mladen Genc, Dražen Hočurščak, 


Stražar Petrović prija- 
vio je to upravi Kaznio- 
nice. Gospođa Fiedler je 
samo zbog tih riječi bila 
osuđena na nekoliko go- 
dina i zatvorena u Po- 
žegu, a sva joj je imovi- 
na konfiscirana! 

Unatoč teroru, pritisci- 
ma i zastrašivanju, vjerski 
se život u lepoglavskoj žu- 
pi nije gasio, naprotiv, raz- 
vijao se i napredovao. A u 
tome velike zasluge pripa- 
daju upravo prečasnom 
Mati Repiću, tadašnjem 
više nego hrabrom lepog- 
lavskom župniku. 

«Zajedno s vjernicima 
doživio sam i proživio 
najteži komunistički na- 
pad na vjeru u Lepogla- 
vi. Dana 27. svibnja 1952. 
općinski kurir donio mi je 
rješenje iz kotara prema 
kojemu je lepoglavska 
župna crkva zbog puko- 
tina u zidovima i na stro- 
pu opasna po život gra- 
dana. Zbog toga se zab- 
ranjuje daljnje obavljanje 
vjerskih obreda u njoj. 
Crkva je zatvorena, au či- 
tavoj je župi nastala veli- 
ka žalost“, prisjeća se 
dalje preč. Repić. 

Zvona lepoglavske 
crkve utihnula su, a prvi 
put od zatvaranja crkve 
oglasila su se 1989. god. 
Crkva je ponovno vra- 
ćena župi Lepoglava! 
Bio je to prečasnom 
Repiću najsretniji dan! 

»Nedjelja, 29. rujna 
1999. godine, bio je dan 
kada sam se oprostio sa 
župljanima župe Lepogla- 
va i otišao u zasluženu mi- 
rovinu. Na večernjoj misi 
okupila se gotovo cijela žu- 
pa i mnogo svećenika. Na 
oproštaju su mi na svemu 
zahvalili, a vjernici su mi 
darovali ručnu uru, koju 
čuvam kao doista dragu 
uspomenu“. 


Nikola Hrženjak, Marinka Klarić, Hrvoje Kovač, Damir Kužir, Zlatan Mošmondor, 
Vlado Mrak, Ivan Njegovec, Ljiljana Risek, Goran Stimec, 

Branko Težak i Damir Vrtar 
Lektura: Monika Perčić, prof. 
Priprema za tisak: Edukacijski centar Galerije Klarić , Varaždin, K. Filića 39a 
Tisak: GRAFOPROM TISAK d.o.o. Lepoglava, Ves 53 
Naklada: 2000 primjeraka 

Na poticaj Poglavar- 
stva tadašnje općine 
Lepoglava, 7. siječnja 
1996. godine osnovan je 
Savez športova općine 
Lepoglava, koji je djelova- 
o do 3. prosinca 1997. go- 
dine. Na redovnoj godiš- 
njoj skupštini Savez je do- 
nio novi statut i promijeni- 
o ime u Zajednica špor- 
tskih udruga Grada Le- 
poglave. 

Zajednica djeluje na 
području Grada Lepog- 
lave, koje spada u brdsko- 
planinsko područje. Regis- 
trirana je prema Zakonu o 
udrugama i Zakonu o 
športu, punopravna je čla- 
nica Saveza športova Va- 
raždinske županije. Uvjeti 
za rad i aktivnosti sportskih 


Jedna je od nagrada rekreativcima ovaj prekrasni pogled s Ivančice 


Zahvaljujući pomoci 
vrlo dobri uvjeti sportaše 


udruga vrlo su dobri, ito po- 
najprije zahvaljujući razumi- 
jevanju i financijskoj potpo- 
ri Grada. 

Lepoglavski sport ima 
dugogodišnju tradiciju. Po- 
sebice se to odnosi na no- 
gomet, rukomet, kuglanje, 
karate i, prije svega, spor- 
tsku rekreaciju, koja je za 
svoje djelovanje primila niz 
priznanja, među kojima i 
priznanje Hrvatskog olimpij- 
skog odbora za uspješan 
dugogodišnji rad i promi- 
canje sportske rekreacije. 

Radi promicanja sporta 
i poticanja na bavljenje 
njime, Zajednica sportskih 
udruga u proteklih je neko- 
liko godina organizirala niz 
hvalevrijednih sportskih 
manifestacija od velike važ- 

Grada - 


nosti za sportsku zajednicu. 
Jedna je od njih Otvo- 
rena zabavna škola nogo- 
meta, organizirana od 2004. 
godine. Kroz tu je školu 
prošlo 220 djevojčica i 
dječaka u dobi do 13 godi- 
na, 12 trenera i 12 asistena- 
ta. Tu jei Međunarodna ško- 
la nogometa, koja je u dvije 
godine obuhvatila 50 polaz- 
nika. Oni su s četiri trenera 
sudjelovali na međunarod- 
nim školama u BiH, Ma- 
kedoniji i Srbiji. 
Memorijalna utrka ,,Jo- 
sip Putar“ organizira se u 
posljednje četiri godine. Ri- 
ječ je o atletskoj cestovnoj 
utrci u kalendaru Hrvatsko- 
ga atletskog saveza, u kojoj 
sudjeluju trkači iz sjeveroza- 
padne Hrvatske i Slovenije. 


Otvorenje staze Vilinska špica 


Uz Svjetski dan pješačenja - pješice 


BROJ 1 Lepoglavski 

Planinari su organizirani od 1964. godine 


Treba spomenuti i obi- 
lježavanje Svjetskog dana 
sporta, koje traje već sedam 
godina. Tom se prigodom 
okupi oko 1000 sudionika na 
sportsko-rekreativnim igra- 
ma u različitim disciplinama, 
i to s jedinim ciljem - manje 
aktivne građane uključiti u 
sportske aktivnosti. 

Na Otvorenom zimskom 
turniru u malom nogometu 
2005. godine natjecala se 41 
ekipa, a ove su godine pri- 
javljene čak 84 ekipe s više 
od 1100 sudionika. Prema 
broju ekipa u 2008. godini, 
riječ je o drugom turniru po 
veličini u Hrvatskoj, iza zag- 
rebačke Kutije šibica. 

U posljednje tri godine 
organizira se Hrvatski festi- 
val ženskog nogometa, na 
kojem se natječu djevojke 
do 16 godina iz tridesetak 
hrvatskih gradova. Od osta- 
lih manifestacija treba izdvo- 
jiti obilježavanje Svjetskog 
dana dijabetesa, gdje se uz 
sportski program za mlade 
organiziraju predavanja o di- 
jabetesu i provode akcije 
mjerenja šećera u krvi. Tu 
jei već sedmogodišnja pla- 
ninarsko-rekreativna mani- 
festacija čiji je cilj uspon na 
obližnju Ravnu goru, 
udaljenu oko dva sata hoda, 
a nakon uspona odražava- 
ju se sportske igre i dru- 
ženje. 

Sto se tiče planinara, val- 
ja istaknuti da je početkom 


ovogodišnjeg srpnja otvo- 
rena 14-kilometarska plani- 
narsko-rekreativna i biciklis- 
tička staza Vilinska špica. Na 
prvom obilasku bilo je 150 
sudionika. 

Zajednica športskih ud- 
ruga Grada Lepoglave ob- 
jedinjuje rad 13 sportskih 
udruga, od čega šest nat- 
jecateljskih (nogometni, ru- 
kometni, kuglački, karate, 
košarkaški i ženski nogo- 

Pan kup 2008. godine, pehar za pobjednika finala 


Lepoglavske 
sportske udruge 


1. Nogometni klub Lepoglava osnovan je 1946. go- 
dine, prepoznatljiv je po kvalitetnom i organiziranom 
radu s mlađom populacijom. Pionirska i juniorska eki- 
pa godinama su u samom vrhu županijskih liga. Pio- 
nirska ekipa NK Lepoglava bilježi kuriozitet od 36 utak- 


mica bez poraza. 


2. Rukometni klub ,,Concordia“ Lepoglava, osnovan 


19566. 


3. Kuglački klub ,Lepoglava“, osnovan 1952. 


4. Karate klub ,Lepoglava“ 


, osnovan 1980. 


5. Zenski nogometni klub ,Lepoglava“, osnovan 2004. 
6. Košarkaški klub ,Lepoglava“, nakon višegodišnjeg 
mirovanja ponovno počeo djelovati 2006. 

7. Teniski klub ,Lepoglava“, osnovan 1990. 

8. Planinarsko društvo ,Pusti duh“ Lepoglava, osno- 


vano 1964. godine. 


9. Udruga za sportsku rekreaciju ,Sportza sve“ Lepog- 


lava, osnovana 1952. 


10. Udruga za sportsku rekreaciju ,Sportza sve“ Don- 


ja Višnjica, osnovana 1970. 


11. Društvo za športi rekreaciju Žarovnica, osnovano 


1998. 


12. Klub igrača malog nogometa Lepoglava, osno- 


van 2000. 


13. Udruga za sport i kulturu Kamenica, osnovana 


2005 


Zabavnu školu nogometa 
prošlo je 220 djevojčica i dječaka 


metni klub) i sedam rekrea- 
tivnih (teniski klub, planinar- 
sko društvo, udruge sport- 
ske rekreacije Lepoglava, 
Kamenica, Višnjica i Zarov- 
nica, te Klub igrača malog 
nogometa). Krajem godine 
u članstvo Zajednice treba- 
la bi ući i 14. udruga, Udru- 
ga za sportsku rekreaciju 
«Sport za sve“ Viletinec — 
Vulišinec. 


Sve udruge imaju svog 
predstavnika u Izvršnom od- 
boru Zajednice, čime stječu 
prava na financijska sredst- 
va za redovnu djelatnost i 
obvezu da rade na promi- 
canju i razvoju lepoglavsko- 
ga sporta. 

U kadrovskom i struč- 
nom smislu Zajednica ima 
školovane i osposobljene 
kadrove za obavljanje svih 


Otvorena zabavna škola nogometa 


poslova u sportu, a želja 
je da sefinanciranjem ško- 
lovanja iz godine u godi- 
nu educira i povećava 
stručni sportski kadar. 

Clanice Zajednice na 
raspolaganju imaju ure- 
đene sportske terene. U 
sklopu Sportsko-rekrea- 
cijskog centra Lepoglava 
nalazi se nogometno ig- 
ralište, atletska staza, po- 
moćno nogometno igra- 
lište, malo nogometno ig- 
ralište s travnatom podlo- 
gom, rukometno igralište 
s asfaltom, teniski tereni, 
boćalište, šest stolova za 
stolni tenis, mini golf te- 
reni i dječje igralište. 
Sportski tereni uz TCIC 
obuhvaćaju košarkaško i 
malonogometno igralište, 
školska sportska dvorana 
ima 400 mjesta, a treba 
još spomenuti malonogo- 
metna igrališta u Očuri i 
Viletincu, malonogo- 
metno i košarkaško igra- 
lište s rasvjetom u Zarov- 
nici i Kamenici, malono- 
gometno i košarkaško ig- 
ralište s rasvjetom u Don- 
joj Višnjici te planinarski 
dom ,Pusti duh“ na Rav- 
noj gori. 

U sklopu objekta TCIC- 
a priprema se uređenje fit- 
nes-centra i saune, u ti- 
jeku je izrada projektne 
dokumentacije za adapta- 
ciju i dogradnju objekta 
na sportskom centru, te 
priprema izgradnje plani- 
narske kućice (brvnare) 
na stazi Vilinska špica na 
Ivančici. 

Predsvjetsko prvenstvo u 
preciznom slijetanju 
parajedrilicom na Ravnoj gori 


Šareno nebo 


Ravna gora i Trakošćan su od 20. do 21. lipnja dostoj- 
no odradili ulogu domaćina Predsvjetskog prvenstva u 
preciznom slijetanju parajedrilicom, ujedno i Svjetsko- 
ga kupa, najvećeg globalnog okupljanja paraglajdera što 
je dosad održano u našoj zemlji. 

Budući da su se, uz Grad Lepoglavu, u organizaciju 
ovog velikog sportskog događaja uključili i susjedni Grad 
Ivanec i Općina Bednja, Varaždinska županija te turističke 
zajednice Varaždinske županije i Sjeverno zagorje, prven- 
stvo su na velikoj bini na središnjem ivanečkom trgu, u 
sklopu proslave Dana grada, otvorili predstavnica Svjet- 
ske zrakoplovne federacije Riika Vilkuna i ivanečki grado- 
načelnik Milorad Batinić. Otvaranju su nazočili i predstav- 
nici Grada Lepoglave na čelu s gradonačelnikom Marija- 
nom Skvarićem. 


Otvaranju su se pridružili i brojni gosti te 85 najboljih 
svjetskih letača iz Velike Britanije, Nizozemske, Ceške, Ma- 
kedonije, Litve, Srbije, Mađarske, Crne Gore, Slovenije, 
Bugarske i cijele Hrvatske. Idealno vrijeme omogućilo im 
je da u subotu, 21. lipnja, tijekom cijeloga dana, s južnoga 
starta na Ravnoj gori (između Planinarskog doma i ka- 
pelice Svetih triju kraljeva) odrade četiri serije letova. 

Među hrvatskim klubovima pojedinačno najbolji bio 
je PJK Zagreb, koji se plasirao na osmo mjesto, a u po- 
jedinačnoj je konkurenciji Josip Knez iz Cvetlina bio 18. 
Pehari i nagrade pobjednicima su uručeni u nedjelju u 
Trakošćanu, za trajanja cjelodnevne atrakcijske manifesta- 
cije Slobodan let. Riječ je bila o popratnoj manifestaciji 
Predsvjetskoga kupa, pri čemu je mnoštvo posjetitelja ima- 
lo prilike promatrati nesvakidašnji program sa skokovima 
padobranaca, akrobatskim letovima, letovima helikoptera, 
te razgledavanju vojnih helikoptera na prostoru ispod tra- 
košćanskog dvorca. Usto, priređena je i smotra ultralakih 
jedrilica, motornih paraglidera i zmajeva, a pozornost pos- 
jetitelja izazvao je i prelet vojnog MIG-a 21.Uspješno or- 
ganiziranim natjecateljskim dijelom programa i letovima 
koji su se odvijali s dobro uređena južnog uzletišta na Rav- 
noj gori (organizatori su do obaju uzletišta prethodno pro- 
širili i uredili planinski put, tako da se do njih može nesmeta- 
no prići osobnim vozilima i autobusom) kao i popratnim 
programom, Lepoglava i ivanečki kraj pokazali su da su 
spremni za najveću parajedriličarsku manifestaciju, kojoj 
će domaćini biti za pola godine - Svjetsko prvenstvo u 
preciznom slijetanju. To je ujedno i veliko priznanje orga- 
nizatorima, koji su se prethodno i ugovorno obvezali da 
će zajednički financirati ovu manifestaciju. A njome se naš 
kraj i na globalnoj razini potvrdio kao sjajna turistička i 
sportsko-rekreacijska destinacija. 

Ljepote lepoglavskoga kraja 


Svijet Drageca Jamnića 


Na rubnom dijelu Le- 
poglave, u Vinogradskoj 
ulici 51, tamo gdje počinje 
netaknuta priroda, u pod- 
nožju lepoglavskih brego- 
va, starinska je kuća iz 
prošlih stoljeća, sazdana 
1872. godine od ,pileni- 
ca“. Tu je kuću iz zlatar- 
skog područja ovamo 
preselio lepoglavski kipar 
Dragutin Jamnić. Ona je 
njegov dom i umjetnička 
radionica. Sve je u njoj iz- 
vorno, umjetnik je sačuva- 
o svaki njezin starinski 
detalj i predmet, te pre- 
dstavlja svojevrsnu etno- 
grafsku vrijednost. 

Posebna su vrijednost 
u njoj i oko nje Jamnićevi 
radovi, na stotine skulptu- 
ra od drveta kojima je um- 
jetnik dao obličja ljudi, ži- 
votinja i brojnih drugih 
Božjih stvorenja i darova. 
Kad smo ga posjetili, up- 
ravo je završio «kopanju s 
plodovima jeseni», nap- 
ravljenu od jednog koma- 
da drveta. Svi su njegovi 
radovi uglavnom od jed- 
nog komada, bilo trupca, 
korijena, panja, bilo grane 
pronađene u šumi. Obič- 
nom smrtniku to su samo 
obični dijelovi drveta koji 
mogu eventualno poslužiti 
za «potkuriti» oganj, no 
Jamnićevo umjetničko 
oko u njemu odmah zapa- 
zi konture darova prirode, 
životinja, predmeta i liko- 


KRONIKA 


Umjetnik među stotinama i kupina 


va, koje umjetnikove ruke 
doista vjerno oblikuju. Iz ko- 
rijena i dijelova starodrevne 
masline, hrasta, bukve, ta- 
ko nastaju grozdovi, ptice, 
veprovi, purani... Dragec ni- 
kad ne miruje. 


Za svoju Lepoglavu 

Čim završi jedno, prione 
uz drugo djelo, često uspo- 
redo radi na nekoliko skul- 
ptura. Tako smo ga zatekli 
u «tesanju» drveta divlje 
trešnje, od kojeg je nastaja- 
la «Djevojka koja čita». U 
povjerenju nam je otkrio da 
će tu skulpturu čitačice da- 
rovati lepoglavskoj knjižnici 


u povodu Dana grada. Nije 
se tada još znalo, poslije 
smo doznali da je Jamnić 
dobitnik Nagrade Grada 
Lepoglave. Tako se Lepog- 
lava odužuje svom umjetni- 
ku za bezbroj dobrobiti koje 
je dao svom kraju. 
Stručnjaci i kulturna jav- 
nost odavno su ocijenili 
njegova umjetnička djela. 
Osim divljenja, obični pos- 
jetitelj tu više nema što reći. 
Jamnić će za sebe reći da je 
mali, običan čovjek, srasta- 
o s prirodom, medicinski 
tehničar u mirovini nakon 
moždanog udara, s 1600 ku- 
na mirovinskih primanja. 


Sa suprugom Nadom i unukom Lovrom, koji je «na dedu» 

Jamnićeva kuća iz 1872. godine 


Zahvaljuje Bogu za opora- 
vak i na sreći u svom stva- 
ranju u prirodnom okolišu. 
Veselje u radu uvećava mu 
maleni unuk Lovro, koji po- 
kazuje veliko zanimanje za 
ono što radi njegov deda. 
Kad šeću šumom, već isam 
raspoznaje komade drveta 
koje u svojoj mašti pretvara 
u obličja živih stvorenja. S 
djedom je tako od komada 
drveta napravio ježića, a od 
jedne neobične grane — ri- 
bicu. Jamnićevu oazu lje- 
pote stvaranja, mira i topline 
doma nedvojbeno upotpu- 
njuje supruga Nada, njegov 
životni oslonac. 


Bračni par Bajsić iz Očure proslavio 60 godina braka 


Dijamantni pir Ivke i Josipa 


Veselo slavlje upriličeno 
je u povodu važne ob- 
ljetnice u životima Ivke i Jo- 
sipa Bajsića iz Očure, koji 
su obilježili 60 godina otka- 
ko su se jedno drugome 
zavjetovali na vjernost i 
podršku, podjednako i u 
dobru i u zlu. 

Od tog 17. studenoga 
1948. godine do danas nji- 
hove živote obilježili su broj- 
ni događaji, a među njima 
posebno mjesto zauzimaju 
rođenja djece - Barbare, 
Dragutina, Franje i Josipa. 
Veliko je veselje predstavlja- 
oi dolazak na svijet sada već 
sedmero unučadi — Nine, 
Ivane, Ane, Dalibora, Kris- 
tijana, Krešimira i Zorana, 


Vik- 


te dvoje praunučadi — 
tora i Leone. Naravno, po- 
tomaka ne bi bilo bez sna- 
ha Lidije, Božice i Agate te 


zeta Borisa, pa i njih treba 
spomenuti. 

Obitelj, rodbina i prija- 
telji okupili su se u resto- 


U parku skulptura 
—- starica bez lica 


Starodrevnu kuću Jam- 
nićevih okružuje zelena 
površina s umjetnikovim 
radovima, koja će jednog 
dana zacijelo postati park 
skulptura. Tu parcelu na ko- 
joj su postavljene velike 
skulpture «Zagorca pod 
teretom života», sv. Marti- 
na i jedne bake, Jamnić je 
kupio upravo od bake koju 
je ovjekovječio u drvu. Ba- 
ka više nije među živima, a 
njezinu je skulpturu napra- 
vio u spomen toj starici s 
košem na leđima i srpom 
uruci, iz zahvalnosti prema 


svim lepoglavskim majka- 
ma koje su u tegobnim 
vremenima na svojim le- 
dima nosile breme života 
svojih obitelji i svoje djece. 

No, jedne je noći neka 
spodoba, vjerojatno sjeki- 
rom, u naletu mržnje ili 
zlobe, odsjekla lice Jamni- 
ćevoj skulpturi starice i sa- 
da ona nalikuje skulpturi 
boli. A kako izgleda lice čo- 
vjeka koji je to napravio, 
ima li taj čovjek uopće 
lice? Umjetnik i dalje izvrša- 
va svoje poslanje pridono- 
seći tako Bogom danim 
ljepotama lepoglavskoga 
kraja. 


Fi 


vj 


ranu ,Ivančica“ u Lepogla- 
vi, gdje se slavilo uz glaz- 
bu kakva se svirala u Josi- 
povoj i Ivkinoj mladosti, u 


kojoj su mogli uživati zah- 
valjujući glazbenom sasta- 
vu ,Lepoglavski kaj“. Kako 
kažu, bilo je više nego ves- 


elo, a da ljubav između 
slavljenika traje i danda- 
nas, potvrdili su i prigod- 
nim ,kušlecom“. 


